#317: Makanan Pertama Ahli Syurga

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apakah makanan pertama ahli syurga? Sebab saya ada dengar, ada pendapat menyatakan hati ikan paus? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan ini, yang termasuk dalam perkara ghaib dan sam’iyyat, amat wajar kita merujuk kepada wahyu Ilahi dan Hadyun Nabawi.
Persoalan di atas boleh dilihat melalui sebuah hadis panjang, di mana Rasulullah SAW dikunjungi oleh pendeta Yahudi yang datang untuk bertanyakan beberapa soalan. Kami nukilkan kisah tersebut seperti berikut:
عن ثوبان مولى رسول الله صلى الله عليه وسلم حدثه قال:كُنْتُ قائِمًا عِنْدَ رَسولِ اللهِ ﷺ فَجاءَ حِبْرٌ مِن أحْبارِ اليَهُودِ فَقالَ: السَّلامُ عَلَيْكَ يا مُحَمَّدُ فَدَفَعْتُهُ دَفْعَةً كادَ يُصْرَعُ منها فَقالَ: لِمَ تَدْفَعُنِي؟ فَقُلتُ: ألا تَقُولُ يا رَسولَ اللهِ، فَقالَ اليَهُودِيُّ: إنَّما نَدْعُوهُ باسْمِهِ الذي سَمّاهُ به أهْلُهُ. فَقالَ رَسولُ اللهِ ﷺ: إنَّ اسْمِي مُحَمَّدٌ الذي سَمّانِي به أهْلِي، فَقالَ اليَهُودِيُّ: جِئْتُ أسْأَلُكَ، فَقالَ له رَسولُ اللهِ ﷺ: أيَنْفَعُكَ شيءٌ إنْ حَدَّثْتُكَ؟ قالَ: أسْمَعُ بأُذُنَيَّ، فَنَكَتَ رَسولُ اللهِ ﷺ بعُودٍ معهُ، فَقالَ: سَلْ فَقالَ اليَهُودِيُّ: أيْنَ يَكونُ النّاسُ يَومَ تُبَدَّلُ الأرْضُ غيرَ الأرْضِ والسَّمَواتُ؟ فَقالَ رَسولُ اللهِ ﷺ: هُمْ في الظُّلْمَةِ دُونَ الجِسْرِ قالَ: فمَن أوَّلُ النّاسِ إجازَةً؟ قالَ: فُقَراءُ المُهاجِرِينَ قالَ اليَهُودِيُّ: فَما تُحْفَتُهُمْ حِينَ يَدْخُلُونَ الجَنَّةَ؟ قالَ: زِيادَةُ كَبِدِ النُّونِ، قالَ: فَما غِذاؤُهُمْ على إثْرِها؟ قالَ: يُنْحَرُ لهمْ ثَوْرُ الجَنَّةِ الذي كانَ يَأْكُلُ مِن أطْرافِها قالَ: فَما شَرابُهُمْ عليه؟ قالَ: مِن عَيْنٍ فِيها تُسَمّى سَلْسَبِيلًا قالَ: صَدَقْتَ.
Maksudnya: Daripada Thauban maula Rasulullah SAW menceritakan, katanya: Aku berdiri berhampiran Rasulullah SAW. Tiba-tiba datang seorrng pendeta Yahudi seraya berkata: “Assalamualaika Ya Muhammad (Salam sejahtera ke atas kamu hai Muhammad.)” Lantas aku menolaknya dengan tolakan yang menyebabkan dia hampir-hampir jatuh. Lantas dia bertanya: “Kenapa kamu menolakku?” Maka jawabku: “Sepatutnya, kamu kata Ya Rasulullah.” Kemudian Yahudi menjawab: “Sesungguhnya kami menyeru dengan nama yang diberi oleh keluarganya.”
Kemudian Rasulullah SAW bersabda: “Sesungguhnya namaku Muhammad, sebagaimana keluargaku menamakan dengannya.” Kemudian Yahudi bertanya: “Aku datang untuk bertanyakan kepadamu.” Lantas Rasulullah SAW bersabda: “Adakah itu memberikan manfaat kepadamu jika aku menjawabnya?” Jawab Yahudi: “Aku dengar dengan dua telingaku.” Rasulullah SAW mengambil sepotong kayu kecil dan menekannya pada tanah. Kemudian Rasulullah SAW bersabda: “Tanyalah.” Lantas Yahudi bertanya: “Di mana keadaan manusia pada hari bumi ditukar yang bukan lagi seperti bumi dan langit?” Jawab Rasulullah SAW: “Mereka berada dalam kegelapan, berhampiran titian.” Dia bertanya: “Siapa golongan yang mula-mula melintasnya?” Jawab baginda: “Orang fakir di kalangan muhajirin.”
Dia bertanya: “Apakah hidangan penduduk syurga ketika mereka memasuki syurga?” Baginda menjawab: “Sejuzuk bahagian hati ikan yang paling lazat.” Dia bertanya lagi: “Apa lagi makanan setelah itu.” Baginda menjawab: “Disembelih untuk mereka lembu jantan syurga yang makanannya di tepi-tepi taman-taman syurga.” Dia bertanya: “Apakah minuman mereka?” Baginda menjawab: “Daripada air mata yang dinamakan salsabila.” Katanya: “Benarlah kamu.”
[1]
Dalam menjelaskan hadis di atas, Imam al-Nawawi berkata: Berkenaan lafaz ‘
فَمَا تُحْفَتُهُمْ
’, ia adalah apa yang dihadiahkan dan dikhususkan kepada seseorang dan dipersembahkan dengan penuh kemuliaan. Ibrahim al-Halabi mengatakan bahawa ia adalah bahagian buah-buahan yang paling lazat.”
[2]
Imam al-Nawawi turut berkata: Al-Nun ialah ikan laut menurut kesepakatan para ulama’. Manakala lafaz ‘
زَائِدَة كَبِد
’ adalah potongan yang terbaik yang ada pada hati. Dan itu adalah yang paling enak.
[3]
Sebahagian ulama’ berkata, perkataan
nun
 itu memberi makna ikan paus atau ikan yang amat besar.
Justeru dalam menjawab persoalan di atas, antara makanan awal ahli syurga adalah:
Sejuzuk bahagian hati ikan yang paling lazat.
Lembu jantan.
Air mata yang dinamakan salsabila.
Dalam riwayat yang lain, apabila ahli syurga dapat memasuki syurga, khususnya mereka yang sentiasa berpuasa termasuk puasa Ramadhan dan puasa sunat, maka mereka akan melalui pintu Rayyan di mana selepas meminum air tersebut, maka tidak akan dahaga selama-lamanya.
Daripada Sahl RA, Nabi SAW telah bersabda:
إِنَّ فِي الْجَنَّةِ بَابًا يُقَالُ لَهُ الرَّيَّانُ يَدْخُلُ مِنْهُ الصَّائِمُونَ يَوْمَ الْقِيَامَةِ لَا يَدْخُلُ مِنْهُ أَحَدٌ غَيْرُهُمْ يُقَالُ أَيْنَ الصَّائِمُونَ فَيَقُومُونَ لَا يَدْخُلُ مِنْهُ أَحَدٌ غَيْرُهُمْ فَإِذَا دَخَلُوا أُغْلِقَ فَلَمْ يَدْخُلْ مِنْهُ أَحَدٌ
Maksudnya:
“Sesungguhnya dalam syurga ada satu pintu yang diberi nama al-Rayyan, iaitu pintu masuk bagi orang yang berpuasa di hari kiamat nanti. Tidak akan ada seorangpun yang masuk melewati pintu tersebut kecuali orang yang berpuasa. Lalu dikatakan kepada mereka; Mana orang yang berpuasa?, maka orang yang berpuasa berdiri menghadap (memasukinya). Tidak akan ada seorang pun yang masuk melewati pintu tersebut selain mereka. Apabila mereka telah masuk semuanya, maka pintu itu ditutup dan tidak akan ada lagi seorang pun yang masuk melewati pintu tersebut.”
[4]
Menurut Mulla ‘Ali al-Qari, maksud al-Rayyan itu sama ada dirinya sendiri tidak merasa dahaga kerana terdapat banyaknya sungai-sungai yang mengalir dan buah-buahan yang berada di sampingnya atau kerana yang sampai kepadanya (memasukinya) akan hilang rasa dahaga pada hari kiamat.
[5]
Kami akhiri perbincangan ini dengan doa:
اللَّهُمَّ إِنَّا نَسْأَلُكَ رِضَاكَ وَالْجَنَّةَ ، وَنَعُوذُ بِكَ مِنْ سَخَطِكَ وَالنَّارِ
Maksudnya
:
“Ya Allah, kami mohon kepadamu, keredhaan-Mu dan syurga. Dan kami berlindung dengan-Mu dari kemurkaan-Mu dan neraka.”
Wallahu a’lam.
Bertarikh: 19 Januari 2022 bersamaan 16 Jamadil Akhir 1443H
[1]
 Riwayat Muslim (315)
[2]
 Lihat
Syarh al-Nawawi ‘ala Sahih Muslim
, 2/14
[3]
 Lihat
Syarh al-Nawawi ‘ala Sahih Muslim
, 2/15
[4]
 Riwayat al-Bukhari (1896)
[5]
 Lihat
Mirqat al-Mafatih
, 4/1361


#20 Makhraj Huruf Surah al-Fatihah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Apakah sah solat jika membaca “
ولا الضالين” dengan ditebalkan bunyinya mirip
 ظ di dalam surah al-Fatihah?
JAWAPAN
Saya cenderung kepada
tidak sah solat
 seseorang yang menukar sebutan huruf di dalam bacaan jika ia dilakukan dalam keadaan sengaja dan begitu juga tidak boleh berimamkan seseorang yang membaca al-Quran seperti ini
melainkan dia tidak mampu lagi
 untuk memperbetulkan bacaannya di atas sebab-sebab tertentu yang tidak boleh dielakkan setelah dia berusaha memperbaikinya.
Menurut Imam al-Nawawi, terdapat dua pandangan ulama’ dalam hal ini. Pendapat pertama adalah tidak sah. Ia dipegang oleh Imam al-Haramain, Imam al-Ghazali di dalam al-Basit dan juga Imam al-Rafi’i al-Qadhi Abu al-Tib, Syeikh Abu Hamid [al-Isfarayini] dan lain-lain. Pendapat kedua adalah sah disebabkan sukar orang awam atau yang seumpamanya untuk melafazkan makhraj huruf itu dengan baik.
[1]
Pandangan yang sama juga dikongsikan Syeikh ‘Atiyyah Saqar dalam fatwanya.
“Sebutan yang sahih bagi huruf ḍa’ (ض) adalah tidak sama dengan sebutan yang sahih bagi huruf ẓa’ (ظ) walaupun kedua huruf ini berdekatan daripada kebanyakan sifatnya melainkan ḍa’ ini berbeza dengan ẓa’ dari sudut makhraj dan sifat istitalahnya (memanjang).
Adapun hukum menukar sesuatu huruf dengan huruf yang lain di dalam al-Quran ketika solat, telah berkata para ulama’:
Jika ia dilakukan secara sengaja dalam keadaan dia mengetahui perbezaan di antara kedua huruf tersebut maka hukumnya adalah haram. Bahkan, sebahagian ulama’ mengatakan hukumnya adalah kufur (terkeluar daripada Islam) kerana merubah al-Quran al-Karim. Dengan itu, solatnya adalah tidak sah dan begitu juga berimamkannya.
Tambahan pula, jika ia dilakukan dalam keadaan tidak sengaja (jahil), maka wajib ke atasnya untuk berusaha bersungguh-sungguh dalam memahami (mempelajari) cara menyebut huruf yang sahih. Jika dia tidak melakukannya (menyebutnya dengan sahih) dalam keadaan dia mampu maka solatnya adalah batal dan begitu juga berimamkannya. Adapun, jika dia tidak mampu atau tidak boleh memperbetulkan sebutannya maka sah solat dan juga berimamkannya sebagaimana yang dinyatakan oleh jumhur fuqaha’.”
[2]
Sebaiknya cuba sebaik mungkin untuk memperbetulkan setiap kalimah yang dibaca di dalam al-Quran dengan cara berguru.
Wallahu a’lam.
[1]

Al-Majmū’ Sharḥ al-Muhadhdhab
, 392-393/3
[2]

Fatāwā al-Azhar
, 7/480


#303: Makmum Baca al-Fatihah Ketika Imam Membacanya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Semasa sedang melakukan solat secara berjemaah, bolehkah saya membaca al-Fatihah ketika imam sedang membacanya? Hal ini bagi mengelakkan daripada saya terlupa untuk membacanya selepas itu. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, membaca al-Fatihah merupakan salah satu daripada rukun qauli. Solat tidak sah jika tidak membaca surah al-Fatihah. Hal ini berdasarkan sabda Nabi SAW:
لاَ صَلاَةَ لِمَنْ لَمْ يَقْرَأْ فِيهَا بِفَاتِحَةِ الْكِتَابِ
Maksudnya:
 “Tidak ada solat (tidak solatnya) bagi sesiapa yang tidak membaca di dalamnya surah al-Fatihah.”
[1]
Dalam menjelaskan hadith ini, Imam al-Nawawi menyebut:
“Membaca al-Fatihah bagi yang mampu untuk membacanya merupakan kefardhuan dan rukun yang mana tidak diterjemahkan kepada bahasa selain dari bahasa arab dan juga tidak boleh diganti dengan bacaan yang lain daripada al-Quran. Ianya juga wajib dibaca pada kesemua solat sama ada solat fardhu mahupun solat sunat.”
[2]
Hal ini memberi maksud bahawa tidak sah solat jika surah al-Fatihah tidak dibaca semasa menunaikan solat. Jika seseorang terlupa membaca al-Fatihah, kewajipan tersebut tidak tergugur daripadanya. Pandangan ini adalah kesepakatan yang telah dirumuskan oleh jumhur ulama yang bermazhab Syafie. Inilah juga yang dinyatakan oleh Imam al-Nawawi.
[3]
Selain itu, terdapat tiga keadaan jika seseorang itu terlupa membaca al-Fatihah:
Jika dia terlupa membaca al-Fatihah dan teringat bahawa dia tidak membaca al-Fatihah dan pada ketika itu  dia rukuk, maka dia perlu bangun dan membaca semula surah al-Fatihah.
Jika dia teringat setelah dia bangun untuk rakaat seterusnya, maka bacaan al-Fatihah pada ketika itu, menjadi ganti untuk rakaat yang dia terlupa untuk membaca al-Fatihah. Sebelum salam, dia perlu bangun dan menambah rakaat serta sujud sahwi.
Jika dia teringat selepas memberi salam dalam waktu yang tidak terlalu lama, maka dia perlu bangun untuk menambah rakaat sebagai ganti rakaat yang dia terlupa membaca al-Fatihah dan disusuli dengan sujud sahwi. Adapun jika berlalu waktu yang terlalu lama kemudian dia teringat bahawa ada satu rakaat yang dia terlupa membaca al-Fatihah, maka dalam keadaan ini dia perlu solat semula.
[4]
Berbalik kepada persoalan di atas, jika sekiranya sifatnya memang seorang yang sering pelupa, maka dibolehkan. Dijelaskan dalam kitab
Fath al-Mu’in
seperti berikut:
“Jika makmum mendahului Imam dengan bacaan al-Fatihah atau tasyahhud yang mana menghabiskan bacaan salah satu dari keduanya sebelum imam memulakan bacaan itu, maka ia tidak memudaratkan.”
[5]
Akan tetapi nas menyebut supaya perlu senyap ketika imam sedang membacanya. Hal ini berdasarkan hadis daripada Abu Hurairah R.A yang menyebut:
صَلَّى النَّبِىُّ -صلى الله عليه وسلم- بِأَصْحَابِهِ صَلاَةً نَظُنُّ أَنَّهَا الصُّبْحُ فَقَالَ : هَلْ قَرَأَ مِنْكُمْ مِنْ أَحَدٍ. قَالَ رَجُلٌ أَنَا. قَالَ : إِنِّى أَقُولُ مَا لِى أُنَازَعُ الْقُرْآنَ.
Maksudnya
: “Nabi SAW solat bersama para sahabatnya yang kami mengira ia adalah solat Subuh. Beliau kemudian bersabda: “Apakah ada salah seorang daripada kamu yang membaca surah (di belakangku)?” Seorang lelaki menjawab,
“Saya.”
 Baginda lalu bersabda:
“Kenapa aku ditandingi dalam membaca al-Quran?”
[6]
Ibn Mas’ud R.A berkata:
أَنْصِتْ لِلْقُرْآنِ فَإِنْ فِي الصَّلاةِ شُغْلا، وَسَيَكْفِيكَ ذَلِكَ الإِمَامُ
Maksudnya:
“Diamlah ketika imam membaca al-Quran kerana dalam solat itu begitu sibuk. Cukuplah bagimu apa yang dibaca oleh imam.”
[7]
Ibn ‘Umar R.Anhuma pula berkata:
يَنْصِتُ لِلْإِمَامِ فِيْمَا يَجْهَرُ بِهِ فِي الصَّلاَةِ وَلاَ يَقْرَأُ مَعَهُ
Maksudnya:
“Hendaklah diam ketika imam menguatkan bacaannya dalam solat. Dan janganlah baca bersamanya.”
[8]
Dalam hadis yang lain, Nabi SAW bersabda:
وَإِذَا قَرَأَ فَأَنْصِتُوا
Maksudnya
:
“Jika imam membaca (al-Fatihah), maka diamlah.”
[9]
Ini adalah bertepatan dengan firman Allah SWT:
وَإِذَا قُرِئَ الْقُرْآنُ فَاسْتَمِعُوا لَهُ وَأَنصِتُوا لَعَلَّكُمْ تُرْحَمُونَ
Maksudnya
:
“Dan apabila Al-Quran itu dibacakan, maka dengarlah akan dia serta diamlah (dengan sebulat-bulat ingatan untuk mendengarnya), supaya kamu beroleh rahmat.”
[10]
Imam al-Tabari dalam tafsiran beliau ke atas ayat ini berkata: “Fokuskanlah pendengaran kamu kepadanya (bacaan Al-Quran) supaya kamu dapat memahami ayat-ayatnya serta mengambil ibrah dengan peringatan-peringatannya. Dan diamlah kamu supaya kamu dapat berfikir serta mentadabburinya. Mudah-mudahan Tuhan kamu akan merahmati kamu disebabkan kamu mengambil perhatian akan peringatannya.”
[11]
Beliau turut berkata: “Ahli tafsir berbeza pandangan mengenai keadaan yang diperintahkan oleh Allah untuk diam dan mendengar bacaan al-Quran yang dibaca; sebahagian mereka berpendapat perintah tersebut adalah ketika makmum mendengar bacaan imam di dalam solat dan ayat tersebut diturunkan kerana itu.”
[12]
Selain itu, Imam Ibnu Kathir menaqalkan pandangan Ibnu Abbas RA yang menyatakan bahawa ayat (
وَإِذَا قُرِئَ الْقُرْآنُ فَاسْتَمِعُوا لَهُ وَأَنْصِتُوا
) iaitu ketika berada di dalam solat fardhu. Begitu juga yang diriwayatkan oleh Abdullah bin al-Mughaffal.
[13]
Meskipun begitu,
para ulama menjelaskan bahawa jika imam adalah merupakan seorang yang cepat bacaan al-Fatihahnya, seperti ketika mendirikan solat tarawih, manakala makmum pula perlahan dalam membaca al-Fatihah, maka dalam situasi ini, dibolehkan bagi makmum untuk mula membaca bagi mengelakkan daripada selalu tertinggal
. Justeru, dalam isu ini, hendaklah dilihat pada suasana-suasana dan keadaan-keadaannya. Hal ini sering berlaku ketika melakukan solat tarawih di kampung-kampung di tempat kita.
Semoga Allah mengurniakan kefahaman kepada kita dalam melaksanakan segala titah perintah-Nya. Amin.
Wallahu a’lam.
Bertarikh: 14 Januari 2022 bersamaan 11 Jamadil Akhir 1443H
[1]
 Riwayat Ibnu Majah (828)
[2]
 Lihat
al-Majmu’ Syarh al-Muhazzab
, 3/283
[3]
 Lihat
al-Majmu’
, 3/288
[4]
 Lihat
al-Majmu’,
2/288
[5]
 Lihat
Fath al-Mu’in
, 2/48. Lihat juga
Mughni al-Muhtaj
, 1/255
[6]
 Riwayat Abu Daud (826), Ibn Majah (848), al-Nasa’ie (919) dan al-Tirmizi (195)
[7]
 Riwayat al-Tabarani (9/264). Al-Haithami menyatakan bahawa para perawinya adalah thiqah. (Lihat
Majma’ al-Zawa’id
, 2/113)
[8]
 Riwayat ‘Abd al-Razzaq dalam
al-Musannaf
 (2/139). Al-Haithami menyatakan bahawa para perawinya adalah thiqah. (Lihat
Majma’ al-Zawa’id
, 2/113)
[9]
 Riwayat Muslim (932)
[10]
  Surah al-A’raf: 204
[11]
 Lihat
 Jami’ al-Bayan,
13/345
[12]
 Lihat
 Jami’ al-Bayan,
13/345
[13]
 Lihat
Tafsir al-Quran al-‘Azim
, 3/537


#42 Makmum Mukim, Imam Musafir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Bolehkah makmum yang bermukim, solat di belakang imam yang musafir?
JAWAPAN
Berdasarkan sebuah hadis yang diriwayatkan oleh Imran bin Husain beliau berkata:
غَزَوْتُ مَعَ رَسُولِ اللَّهِ صلى الله عليه وسلم وَشَهِدْتُ مَعَهُ الْفَتْحَ فَأَقَامَ بِمَكَّةَ ثَمَانِيَ عَشْرَةَ لَيْلَةً لاَ يُصَلِّي إِلاَّ رَكْعَتَيْنِ وَيَقُولُ  يَا أَهْلَ الْبَلَدِ صَلُّوا أَرْبَعًا فَإِنَّا قَوْمٌ سَفْرٌ
Maksudnya:
Aku pergi berperang bersama dengan Rasulullah S.A.W dan aku turut serta bersama baginda dalam Pembukaan Makkah. Baginda menetap di Makkah selama 18 hari dan tidak menunaikan solat melainkan secara dua rakaat. Lalu baginda berkata penduduk negeri tersebut: “Wahai penduduk negeri (Makkah) solatlah kamu sebanyak empat rakaat, sesungguhnya kami kaum yang bermusafir’’
.
[1]
Dapat difahami bahawa seseorang yang tidak bermusafir boleh untuk mengikut imam yang bermusafir. Namun hendaklah dia tetap menyempurnakan baki rakaat sesudah sahaja imam yang bermusafir itu selesai solatnya sebanyak dua rakaat (kerana melakukan
qasar
).
Perkara ini dianggap sebagai ijma’ oleh para ulama. Ini seperti yang disebutkan oleh Imam Ibn al-Munzir: “
Dan mereka (para ulama) telah berijma’ bahawa seseorang yang mukim apabila menjadi makmum kepada imam yang musafir, dan imam selesai memberi salam pada rakaat yang kedua, untuk makmum yang mukim itu menyempurnakan solat
.”
[2]
Wallahu a’lam.
[1]
 Riwayat Abu Daud, no. 1229.
[2]

Al-Ijma’
, 1/41


#213: Makmum Sengaja Lewat Daripada Imam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seorang makmum sujud terlalu lama ketika sujud yang terakhir, sedangkan imam sudah pun beralih kepada posisi tahiyat akhir. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Perkataan imam bermaksud seseorang yang diikuti oleh orang lain, seperti imam ketika solat, sebagai seorang khalifah, atau panglima tentera.
[1]
 Perkataan imam itu sendiri memberi maksud di hadapan yang dirujuk serta diikuti sedangkan pengikutnya pula dikenali sebagai makmum.
Pada asasnya, makmum wajib untuk mengikut imam di dalam setiap pergerakan ketika solat berjemaah. Ini berdasarkan hadis yang diriwayatkan oleh Abu Hurairah. Sabda Nabi SAW:
إِنَّمَا جُعِلَ الْإِمَامُ لِيُؤْتَمَّ بِهِ فَلَا تَخْتَلِفُوا عَلَيْهِ فَإِذَا رَكَعَ فَارْكَعُوا وَإِذَا قَالَ سَمِعَ اللَّهُ لِمَنْ حَمِدَهُ فَقُولُوا رَبَّنَا لَكَ الْحَمْدُ وَإِذَا سَجَدَ فَاسْجُدُوا وَإِذَا صَلَّى جَالِسًا فَصَلُّوا جُلُوسًا أَجْمَعُونَ
Maksudnya:
 “Imam (di dalam solat) itu dijadikan untuk diikuti. Jangan kalian bercanggahan dengan imam. Apabila dia rukuk maka rukuklah. Apabila dia menyebut
سمع الله لمن حمده
 (Allah Maha Mendengar sesiapa yang memuji-Nya) maka katakanlah
ربنا لك الحمد
 (Tuhan kami bagi Engkau segala pujian). Apabila dia sujud maka bersujudlah. Apabila dia solat secara duduk maka solatlah kalian semua secara duduk.”
[2]
Imam al-Nawawi ketika mensyarahkan hadis ini beliau menyebut bahawa makmum wajib untuk mengikut imam ketika takbir, qiyam,rukuk, sujud dan lain-lain. Makmum perlu mengangkat takbir sejurus selepas imam melakukannya. Jika makmum melakukan apa-apa pergerakan solat sebelum imam selesai maka tidak sah solatnya.
[3]
Dalam hadis yang lain, Anas R.A berkata:
صَلَّى بِنَا رَسُولُ اللهِ صَلَّى اللهُ عَلَيْهِ وَسَلَّمَ ذَاتَ يَوْمٍ فَلَمَّا قَضَى الصَّلَاةَ أَقْبَلَ عَلَيْنَا بِوَجْهِهِ، فَقَالَ: أَيُّهَا النَّاسُ، إِنِّي إِمَامُكُمْ، فَلَا تَسْبِقُونِي بِالرُّكُوعِ وَلَا بِالسُّجُودِ، وَلَا بِالْقِيَامِ وَلَا بِالِانْصِرَافِ، فَإِنِّي أَرَاكُمْ أَمَامِي وَمِنْ خَلْفِي
Maksudnya: “
Rasulullah SAW mengimami kami dalam solat pada satu hari. Apabila Baginda selesai, Baginda menghadapkan wajah Baginda kepada kami lalu Baginda bersabda: Wahai manusia! sesungguhnya saya ini imam kalian. Maka, janganlah kalian mendahului saya dengan rukuk mahupun sujud. Tidak juga dengan qiyam mahupun salam. Sesungguhnya saya melihat kalian yang berada di hadapan saya dan juga dari bahagian belakang.”
[4]
Berdasarkan hadis ini, para ulama menyimpulkan bahawa syarat sah solat berjemaah adalah mengikut setiap pergerakan imam. Hal ini dinyatakan oleh Imam al-Nawawi: “Wajib mengikuti imam dalam pergerakan solat iaitu dia mula lambat sedikit daripada imam kemudian setelah selesai imam melakukan perbuatannya baru dia mula.”
[5]
Dalam hadis Abu Hurairah RA diriwayatkan bahawa Rasulullah SAW bersabda:
إِنَّمَا جُعِلَ الْإِمَامُ لِيُؤْتَمَّ بِهِ فَإِذَا كَبَّرَ فَكَبِّرُوا، وَإِذَا رَكَعَ فَارْكَعُوا، وَإِذَا رَفَعَ رَأْسَهُ فَارْفَعُوا رُءُوسَكُمْ، وَإِذَا قَالَ: سَمِعَ اللهُ لِمَنْ حَمِدَهُ فَقُولُوا جَمِيعًا: اللهُمَّ رَبَّنَا لَكَ الْحَمْدُ، وَإِذَا سَجَدَ فَاسْجُدُوا، وَلَا تَسْجُدُوا قَبْلَ أَنْ يَسْجُدَ، وَإِذَا رَفَعَ رَأْسَهُ فَارْفَعُوا رُءُوسَكُمْ، وَلَا تَرْفَعُوا رُءُوسَكُمْ قَبْلَ أَنْ يَرْفَعَ
Maksudnya: “
Sesungguhnya imam itu dijadikan untuk diikuti, maka apabila imam bertakbir lalu hendaklah kalian bertakbir, jika dia rukuk hendaklah kalian rukuk, jika dia mengkat kepala (i`tidal) maka hendaklah kalian mengangkat kepala. Jika disebut: Sami`allahu liman hamidah, maka hendaklah kalian sebut beramai-ramai: Allahumma rabbana wa lakal hamdu. Jika dia sujud, hendaklah kalian sujud, jangan kalian sujud sebelum dia sujud, dan jika dia mengangkat kepalanya barulah kalian mengangkat kepala dan jangan mengangkat kepala sebelum imam mengangkat kepala.
”
[6]
Justeru, apabila seseorang menjadi makmum di belakang seorang imam, maka dia hendaklah mengikut perbuatan imam tersebut berdasarkan nas-nas yang telah disebutkan.
Dalam isu di atas, perbuatan tersebut adalah makruh. Ini kerana makmum hendaklah mengikut imam berdasarkan hadis yang panjang iaitu hadis al-Musi’ fi al-Solat, sabda Rasulullah SAW:
إنما جُعِلَ الإمام ليُؤتمَّ به، فإذا كبَّر فكبِّروا، وإذا رَكَعَ فاركعوا
Makdudnya
: “
Sesungguhnya imam dijadikan untuk diikuti dengannya, maka apabila imam bertakbir maka hendaklah kamu semua bertakbir dan apabila ia ruku’ maka hendaklah kamu ruku’
.”
[7]
Imam al-Nawawi menjelaskan: “Maknanya di sisi al-Syafie dan sekumpulan ulama ialah (mengikut) pada perbuatan-perbuatan solat yang zahir.”
[8]
Kami nukilkan juga di sini petikan daripada kitab
al-Fiqh al-Manhaji
:
“Makmum hendaklah mengikut perpindahan imamnya dalam semua rukun fi’li. Perbuatan makmum hendaklah terkemudian daripada perbuatan imam tetapi sebelum selesai perbuatan imam tersebut. Adalah makruh bagi makmum terkemudian satu rukun daripada imamnya malah solatnya batal jika ketinggalan dua rukun yang panjang. Contohnya, imam telah rukuk dan i’tidal kemudian sujud dan bangun sedangkan makmum masih lagi berdiri tanpa sebab yang dimaafkan.
Tetapi jika dia ketinggalan disebabkan sesuatu yang dimaafkan seperti lambat bacaannya, dia dibolehkan terkemudian daripada imam sehingga 3 rukun. Walau bagaimanapun, jika masih tidak memadai untuk mengikut imam selanjutnya, dia hendaklah menghentikan perbuatan yang sedang dilakukannya dan teruskan mengikut imam. Kemudian dia hendaklah menyambung perbuatannya semula yang tertinggal selepas imam mengucap salam.”
[9]
Wallahu a’lam.
Bertarikh 5 Januari 2022 bersamaan 2 Jamadil Akhir 1443 H
[1]
 Lihat
Mu’jam al-Wasit
,
hlm. 27
[2]
 Riwayat al-Bukhari (722) dan Muslim (962)
[3]
 Lihat
al-Minhaj Syarh Sahih Muslim
, 4/131
[4]
 Riwayat Muslim (426)
[5]
 Lihat
Minhaj al-Talibin wa ‘Umdah al-Muftin
, hlm. 42
[6]
 Riwayat al-Baihaqi (2594) dalam
Sunan al-Kubra
[7]
 Riwayat al-Bukhari (378) Muslim (411) dan al-Tirmizi (361)
[8]
 Lihat
al-Minhaj Syarh Sahih Muslim
, 4/134
[9]
 Lihat
al-Fiqh al-Manhaji
, 1/463


#41 Makmum Solat Qasar, Imam Solat Tamam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Bolehkah makmum solat qasar berimamkan imam yang solat tamam?
JAWAPAN
Firman Allah SWT:
وَإِذَا ضَرَبْتُمْ فِي الْأَرْضِ فَلَيْسَ عَلَيْكُمْ جُنَاحٌ أَن تَقْصُرُوا مِنَ الصَّلَاةِ
Maksudnya:
 “Dan apabila kamu musafir di muka bumi, maka kamu tidaklah berdosa “mengqasarkan” (memendekkan) sembahyang…”
[1]
Daripada Ya’la bin Umayyah, katanya:
قُلْتُ لِعُمَرَ بْنِ الْخَطَّابِ (لَيْسَ عَلَيْكُمْ جُنَاحٌ أَنْ تَقْصُرُوا مِنَ الصَّلاَةِ إِنْ خِفْتُمْ أَنْ يَفْتِنَكُمُ الَّذِينَ كَفَرُوا) فَقَدْ أَمِنَ النَّاسُ؟ فَقَالَ: عَجِبْتُ مِمَّا عَجِبْتَ مِنْهُ فَسَأَلْتُ رَسُولَ اللَّهِ صَلَّى اللهُ عَلَيْهِ وَسَلَّمَ عَنْ ذَلِكَ. فَقَالَ: صَدَقَةٌ تَصَدَّقَ اللَّهُ بِهَا عَلَيْكُمْ فَاقْبَلُوا صَدَقَتَهُ
Maksudnya:
“Aku mengatakan firman Allah kepada Umar bin al-Khattab RA yang maksudnya (tidaklah berdosa mengqasarkan sembahyang jika kamu takut diserang oleh orang-orang kafir). Bagaimana pula ketika keadaan orang ramai telah pun aman? Umar berkata: Aku juga tertanya-tanya tentang perkara yang engkau tanyakan itu. Lalu aku bertanya Rasulullah SAW tentang perkara tersebut. Baginda bersabda: Itu adalah pemberian Allah kepada kamu, maka terimalah pemberian-Nya.”
[2]
Imam al-Nawawi menegaskan, syarat untu memendekkan solat adalah tidak mengikut imam yang solat penuh (
tamam
). Jika seseorang yang mengikut imam yang solat penuh [walau] pada satu detik dalam solatnya, wajib baginya melakukan solat penuh.
[3]
Dalilnya adalah riwayat daripada Imam Ahmad daripada Ibn Abbas R.A bahawa beliau ditanyakan:
‘’Mengapakah orang musafir itu menunaikan solat dua rakaat ketika bersendirian dan solat empat rakaat apabila dia berimamkan kepada orang yang mukim?’’
 Maka jawab Ibn Abbas:
‘’Yang demikian itu adalah sunnah’’
.
[4]
Syeikh Prof. Dr. Muhammad Al-Zuhaili berkata: ‘
’Sekiranya seseorang yang bermusafir itu mengikut imam yang mukim maka menjadi kelaziman buatnya untuk solat secara penuh. Ini kerana ia merupakan solat yang wajib untuk disempurnakan.’’.
Beliau berkata lagi:
 “Sekiranya [orang yang bermusafir itu] mengikut imam yang bermusafir dan dia tidak mengetahui niat imamnya [sama ada beliau solat secara tamam atau qasar] maka dia boleh untuk mengikat niat. Iaitu dengan cara: ‘’Sekiranya dia [imam] qasar maka aku pun qasar dan sekiranya dia solat penuh maka aku pun solat penuh.”.
Mengikut pendapat paling sahih, ikatan itu adalah sah. Maka sekiranya solat penuh, dia pun turut solat penuh dan sekiranya imam solat qasar maka dia pun solat qasar. Ini kerana zahir dari keadaan musafir adalah qasar
.
[5]
Kesimpulannya, tidak dibolehkan untuk mereka yang solat qasar berimamkan imam yang solat penuh. Sebaiknya adalah bersama dengan imam dengan mengikat niatnya jika tidak diketahui niat imamnya sekiranya kedua-duanya dalam musafir. Jika niat imamnya diketahui, sunnah untuk solat penuh bersama dengan imam.
Wallahu a’lam.
[1]
 Surah al-Nisa’: 101
[2]
 Riwayat Muslim, no. 686
[3]

Al-Majmu’ Sharh al-Muhazzab
, 4/356.
[4]

Mughni al-Muhtaj
, 1/525
[5]

Al-Mu’tamad fi al-Fiqh Al-Shafi’i
, 1/475


#287: Makmum Wanita Menegur Imam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah seorang wanita boleh juga bertasbih seperti orang lelaki untuk menegur imam jika beliau melakukan kesalahan di dalam solat? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, ulama bersepakat bahawa ma’mum perlu menegur dan membetulkan imam jika dia tersalah atau terlupa pada bacaan al-Qur’an atau pada perbuatan-perbuatan solat yang lain.
[1]
Menegur kesalahan imam dalam solat Jemaah telah disyariatkan berdasarkan sabda Rasullah SAW:
التَّسْبِيحُ لِلرِّجَالِ وَالتَّصْفِيقُ لِلنِّسَاءِ
Maksudnya
: “
Bertasbih itu untuk lelaki, menepuk pula untuk wanita.”
[2]
Al-Hafiz Ibn Hajar al-‘Asqalani menjelaskan bahawa
tegahan tasbih (menyebut Subhanallah secara kuat) oleh wanita adalah kerana mereka disuruh untuk merendahkan suara dalam solat untuk mengelakkan fitnah
, manakala lelaki ditegah daripada menepuk kerana ia lebih sinonim dengan wanita.
[3]
Sebahagian ahli ilmu ada menyatakan bahawa
sebab makruhnya tasbih oleh wanita, dan keharusan menepuk untuk menegur imam adalah kerana kelembutan suara kebanyakan wanita dan mungkin ia akan mengganggu konsentrasi jemaah lelaki
. Inilah yang dinukilkan Ibn Abd al-Barr.
[4]
Dalam menjawab persoalan ini, ulama Mazhab Syafie berhujah dengan hadis yang diriwayatkan oleh Abu Hurairah RA, bahawa Nabi SAW bersabda:
 التَّسْبِيحُ لِلرِّجَالِ وَالتَّصْفِيقُ لِلنِّسَاءِ
Maksudnya
: “Bertasbih untuk lelaki, dan bertepuk untuk wanita.”
[5]
Berdasarkan hadith ini, kami nukilkan di sini beberapa pandangan ulama’, antaranya:
Imam Nawawi menyebut, bahawa di sisi Mazhab al-Syafie,
bertasbih untuk orang lelaki dan bertepuk bagi orang perempuan.
[6]
Imam Mawardi juga berpendapat bahawa bertepuk adalah cara wanita menegur imam, kerana suara wanita adalah aurat, bimbang menjadi fitnah ke atas orang yang mendengar. Dan beliau menyebut bahawa bertepuk lebih tepat berbanding tasbih ke atas wanita berdasarkan hadis di atas.
[7]
Menurut Imam al-Zarkasyi pula,
menepuk untuk menegur imam adalah dalam keadaan wujudnya lelaki-lelaki ajnabi
;
adapun jika jemaah solat dan imam terdiri daripada wanita atau lelaki-lelaki mahram, maka hendaklah mereka bertasbih secara jahar (kuat dan terang)
.
[8]
Pendapat Mazhab Imam Malik mengatakan bahawa lelaki dan perempuan bertasbih di dalam solat, dan melarang wanita bertepuk di dalam solat.
[9]

Penutup
Maka berdasarkan perbincangan ulama di atas, jelas
menurut pendapat Mazhab Syafie, bahawa

menegur imam dengan cara bertasbih hanya untuk lelaki manakala perempuan dengan cara bertepuk.
Semoga Allah kurniakan kepada kita kefahaman dalam melaksanakan syariat-Nya. Amin.
Wallahu a’lam.
Bertarikh: 13 Januari 2022 bersamaan 10 Jamadil Akhir 1443H

[1]
 Lihat
al-Taj wa al-Iklil
,
 2/27;
Mathalib Uli al-Nuha
 1/485 dan
Nail al-Autar,
 2/373
[2]
 Riwayat al-Bukhari (1203), Abu Daud (939) dan al-Nasa’ie (1210)
[3]
 Lihat
 Fath al-Bari
3/77
[4]
 Lihat
 Al-Tamhid lima fi al-Muwatta’ min al-Ma’ani wa al-Asanid
 21/108
[5]
 Riwayat al-Bukhari (1203)
[6]
 Lihat
al-Majmu’
,
4/13
[7]
 Lihat

al-Hawi al-Kabir
, 2/162
[8]
 Lihat
 Mughni al-Muhtaj
1/418. Inilah juga fatwa yang dikemukakan oleh Syeikh Nuh ‘Ali Salman dan Syeikh Abdullah bin Baz, dimana harus bagi wanita menegur imam juga yang hadir hanyalah suami, wanita atau lelaki-lelaki mahram. Bahkan Syeikh Ibn Baz mengharuskan wanita menegur imam dalam solat jemaah jika sekiranya tiada lelaki yang berbuat demikian. Suara wanita bukanlah aurat, dan aurat hanyalah jika melembut-lembutkan dan melayukan suara, dan inilah yang dilarang. (Lihat pautan
https://bit.ly/2FS3pyr
 dan
http://aliftaa.jo/Question3.aspx?QuestionId=2202#.XE5-sVwzZPZ
 )
[9]
 Lihat
Fath al-Qadir
, 1/356
-33%

Ebook
[Ebook] Tips Hafazan Al Quran
Rated
5.00
 out of 5

RM
10.00
 –
RM
20.00
Pilih Pakej
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-53%

Siri Kematian
eBook 10 Siri Kematian

RM
64.00

RM
30.00
Tambah Troli
-29%

Buku Fizikal
Pre-Order Syarah Hadis 40 Imam Nawawi

RM
70.00

RM
50.00
Tambah Troli
-50%

Ebook
(Ebook) Al-Kafi Syarah Hadis 40
Rated
4.50
 out of 5

RM
20.00
 –
RM
50.00
Pilih Pakej
-16%

Buku Fizikal
Garis Masa Hayat Al-Rasul SAW Edisi Kemaskini
Rated
5.00
 out of 5

RM
155.00

RM
130.00
Tambah Troli
-25%

Uncategorized
(Ready Stock+eBook) Ramadhan Al Mubarak Fadhilat dan Hukum

RM
10.00
 –
RM
25.00
Pilih Pakej
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli


#214: Makna Dubur (Penghujung) Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa yang dimaksudkan dengan dubur (penghujung) solat? Sebab saya biasa dengar bahawa antara tempat doa mustajab adalah ketika di dubur (penghujung) solat. Adakah selepas tasyahud akhir atau selepas salam? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, memang terdapat beberapa riwayat yang menyebut anjuran berdoa di penghujung solat. Antaranya, Imam al-Nasa’ie di dalam kitab Sunannya meletakkan sebuah bab yang bertajuk “
Bab Membaca Ta’awwudz Pada Dubur (Penghujung) Solat
.” Beliau kemudiannya meriwayatkan
hadis al-bab
 daripada Muslim bin Abi Bakrah beliau berkata:
كَانَ أَبِي يَقُولُ فِي دُبُرِ الصَّلاَةِ اللَّهُمَّ إِنِّي أَعُوذُ بِكَ مِنَ الْكُفْرِ وَالْفَقْرِ وَعَذَابِ الْقَبْرِ فَكُنْتُ أَقُولُهُنَّ فَقَالَ أَبِي أَىْ بُنَىَّ عَمَّنْ أَخَذْتَ هَذَا قُلْتُ عَنْكَ قَالَ إِنَّ رَسُولَ اللَّهِ صلى الله عليه وسلم كَانَ يَقُولُهُنَّ فِي دُبُرِ الصَّلاَةِ
Maksudnya:
Bapaku membaca pada penghujung solat: “Ya Allah, sesungguhnya aku memohon perlindungan kepada-Mu dari kekufuran, kefakiran, dan juga azab kubur.” Maka aku pun membaca kesemuanya itu (di penghujung solatku). Maka ayahku bertanya kepadaku: “Wahai anakku, dari siapakah kamu mengambil ini (bacaan doa)?” Aku menjawab: “Dari mu.” Maka ayahku berkata: “Sesungguhnya Rasulullah SAW membacanya di penghujung solat.”
[1]
Demikian juga berdasarkan sebuah hadis yang diriwayatkan oleh Muaz bin Jabal bahawa Rasulullah SAW bersabda:
أُوصِيكَ يَا مُعَاذُ لاَ تَدَعَنَّ فِي دُبُرِ كُلِّ صَلاَةٍ تَقُولُ اللَّهُمَّ أَعِنِّي عَلَى ذِكْرِكَ وَشُكْرِكَ وَحُسْنِ عِبَادَتِكَ
Maksudnya:
Aku berpesan kepada mu wahai Muaz, janganlah kau meninggalkan pada penghujung setiap solat dari kau membaca: “Ya Allah bantulah aku untuk mengingati-Mu, bersyukur kepada-Mu, dan elok dalam beribadah kepada-Mu.”
[2]
Tidak dinafikan bahawa antara waktu yang kita digalakkan untuk berdoa padanya bagi mendapatkan kemustajaban adalah pada penghujung solat. Ini juga berdasarkan sebuah hadis yang diriwayatkan oleh Abu Umamah al-Bahili R.A bahawa Rasulullah SAW ditanyakan:
 “Wahai Rasulullah, doa apakah yang paling didengari?”
Lalu Baginda SAW bersabda:
جَوْفُ اللَّيْلِ الآخِرُ وَدُبُرَ الصَّلَوَاتِ الْمَكْتُوبَاتِ
Maksudnya:
 “Di pertengahan malam dan pada penghujung solat fardhu
.”
[3]
Berdasarkan hadis di atas, Rasulullah SAW memberikan petunjuk bahawa antara waktu yang mustajab padanya untuk berdoa ada dua, iaitu pada pertengahan malam dan juga pada penghujung solat fardhu. Syeikh Al-Mubarakfuri berkata: “Iaitu doa yang lebih tepat menuju ke langit atau paling hampir kepada kemustajaban.”
[4]
Pengertian Lafaz
Dubur
 (Penghujung)
Berkenaan persoalan di atas, kami kemukakan di sini beberapa definisi bagi perkataan
dubur
 yang disebutkan oleh para ulama bahasa Arab. Antaranya:
Imam Ibn Manzur menyebut: Dubur bermaksud lawan kepada perkataan qubul. Dubur bagi setiap sesuatu adalah sesudahnya (yang mengikutinya) dan juga penghujungnya. Kata jamak (banyak) baginya adalah
adbaar
.
Beliau juga menukilkan kata-kata al-Jauhari yang menyebut:
Dubur
 adalah perkataan berlawanan bagi
qubul
. Dan
dubur
 (penghujung) bagi bulan adalah penghujung bulan. Manakala
dubur
 bagi rumah adalah penghujung dan juga bahagian sudut (bucu) rumah.
Manakala Ibn Sidah berkata: Dan
adbaar
 sujud bermaksud penghujung-penghujung solat. Manakala Ibn Burzaj berkata:
Dabir al-Amr
 (penghujung bagi sesuatu) adalah bahagian akhirnya.
[5]
Pendapat Ulama’ Tentang Makna
Dubur
 (Penghujung) Solat
Para ulama berbeza pendapat terhadap maksud perkataan
dubur
 (penghujung) solat tersebut. Secara umumnya, ada dua pendapat dalam isu ini:
Pandangan Pertama
: Selepas Salam
Sebahagian ulama berpendapat bahawa maksud penghujung solat itu adalah selepas sahaja dari menunaikan solat. Mereka berhujahkan antaranya dengan firman Allah SWT:
فَإِذَا قَضَيْتُمُ الصَّلَاةَ فَاذْكُرُوا اللَّهَ قِيَامًا وَقُعُودًا وَعَلَىٰ جُنُوبِكُمْ
Maksudnya:
Maka apabila kamu selesai melaksanakan solat, berzikirlah kepada Allah dalam keadaan berdiri, duduk, dan juga berbaring
.
[6]
Imam al-Qurthubi dalam tafsiran beliau ke atas ayat ini berkata: “Apabila kamu selesai dari solat maka berzikirlah kepada Allah dengan jantung hati dan juga lidah.”
[7]
Riwayat di atas ini menunjukkan anjuran zikrullah secara umum selepas menunaikan solat. Kemudian datanglah beberapa riwayat hadis yang menjelaskan tentang zikir-zikir yang dimaksudkan. Antaranya menerusi sebuah hadis yang diriwayatkan daripada Al-Mughirah bin Syu’bah R.A beliau berkata bahawa sesungguhnya Rasulullah SAW membaca pada penghujung solat apabila baginda selesai memberi salam:
لاَ إِلَهَ إِلاَّ اللَّهُ، وَحْدَهُ لاَ شَرِيكَ لَهُ، لَهُ الْمُلْكُ، وَلَهُ الْحَمْدُ، وَهْوَ عَلَى كُلِّ شَىْءٍ قَدِيرٌ، اللَّهُمَّ لاَ مَانِعَ لِمَا أَعْطَيْتَ، وَلاَ مُعْطِيَ لِمَا مَنَعْتَ، وَلاَ يَنْفَعُ ذَا الْجَدِّ مِنْكَ الْجَدُّ
Maksudnya:
“La Ilaaha IllaLlah, Dia lah yang Maha Esa dan tidak ada sekutu bagi-Nya. Buat-Nya seluruh kepujian dan Dia Maha Berkuasa ke atas setiap sesuatu. Wahai Allah, tidak ada yang dapat menghalang terhadap suatu yang telah Kau berikan, tidak ada yang dapat memberi apabila Kau telah menghalangnya. Dan kekayaan pemilik kekayaan tidak dapat memberi manfaat kepadanya berbanding diri-Mu.”
[8]
Imam al-Bukhari di dalam kitabnya Sahih Al-Bukhari meletakkan hadis ini di dalam bab:
“Berdoa selepas solat.”
Pandangan Kedua:
Selepas Tasyahhud Sebelum Salam
Imam Ibn al-Qayyim berkata: “
Dubur
 (penghujung) solat itu mempunyai
ihtimal
 (kemungkinan) sama ada sebelum salam atau selepas salam. Guru kami (Ibn Taimiyyah) merajihkan bahawa maksudnya adalah sebelum salam. Lalu aku pun merujuk isu ini kepadanya dan beliau berkata: “
Dubur
 bagi setiap sesuatu adalah sebahagian darinya, seperti
dubur
 haiwan.”
[9]
Mereka menyebut isu ini apabila mengulas berkenaan hadis:
يَا رَسُولَ اللَّهِ أَىُّ الدُّعَاءِ أَسْمَعُ قَالَ جَوْفُ اللَّيْلِ الآخِرُ وَدُبُرَ الصَّلَوَاتِ الْمَكْتُوبَاتِ
Maksudnya:
Wahai Rasulullah, doa apakah yang paling didengari? Lalu kata Rasulullah SAW: Di pertengahan malam dan pada penghujung solat fardhu
.
[10]
Justeru apabila kita mengatakan bahawa penghujung bagi setiap sesuatu adalah sebahagian darinya, maka dapat difahami bahawa dubur bagi solat merupakan sebahagian dari solat dan maksudnya di sini adalah selepas tasyahhud akhir dan sebelum ucapan salam.

Kesimpulan
Dalam isu ini, kami tegaskan bahawa hendaklah dihimpunkan kedua pendapat ini dengan meletakkannya secara harmoni. Ini kerana, kedua-duanya mempunyai hujah yang kukuh dan sahih.
Justeru, kami nyatakan bahawa riwayat-riwayat yang menyebut tentang zikir-zikir dan disertakan isyarat bahawa ia dibaca sesudah solat, maka maksud penghujung solat di situ adalah selepas solat. Manakala riwayat-riwayat yang menyebutkan bacaan doa penghujung solat tanpa mengikatnya dengan bacaan selepas solat, maka penghujung solat di situ adalah selepas tasyahhud akhir dan sebelum salam.
Akhir kalam, dari sudut pengamalan, seseorang itu boleh untuk membaca doa dan zikir pada dua tempat tersebut, sama ada pada sebelum salam dan boleh juga membacanya sesudah selesai solat.
Wallahu a’lam.
Bertarikh 5 Januari 2022 bersamaan 2 Jamadil Akhir 1443 H
[1]
 Riwayat al-Nasaie (1347)
[2]
 Riwayat Abu Daud (1552)
[3]
 Riwayat al-Tirmizi (3499)
[4]
 Lihat
Tuhfah Al-Ahwazi,
9/472
[5]
 Lihat
Lisan al-‘Arab,
5/210
[6]
 Surah al-Nisa’ (103)
[7]
 Lihat
al-Jami’ li Ahkam al-Quran,
5/319
[8]
 Riwayat al-Bukhari (6330)
[9]
 Lihat
Zad Al-Ma’ad,
1/294
[10]
 Riwayat al-Tirmizi (3499)


#49 Maksiat Berulang, Taubat Berulang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Seseorang yang telah bertaubat daripada maksiat, tapi masih mengulanginya banyak kali. Adakah taubatnya diterima?
JAWAPAN
Allah SWT berfirman:
وَتُوبُوا إِلَى اللَّـهِ جَمِيعًا أَيُّهَ الْمُؤْمِنُونَ لَعَلَّكُمْ تُفْلِحُونَ
Maksudnya:
“…
dan bertaubatlah kamu sekalian kepada Allah, wahai orang-orang yang beriman, supaya kamu berjaya.”
(Surah al-Nur: 31)
Imam al-Nawawi menyebutkan: “Para ulama berkata, bertaubat dari setiap dosa hukumnya adalah wajib. Jika maksiat (dosa) itu antara hamba dengan Allah SWT – yang tidak ada sangkut pautnya dengan hak manusia – maka syaratnya ada tiga: (i) menjauhi dan meninggalkan maksiat, (ii) menyesal kerana telah melakukan maksiat tersebut (iii) berazam dan bertekad untuk tidak mengulangi perbuatan maksiat itu selama-lamanya.
Jika salah satu syarat tidak dipenuhi, maka taubatnya tidak sah. Namun, sekiranya maksiat itu berkaitan dengan hak manusia yang lain, maka syaratnya ada empat. Iaitu ketiga-tiga syarat di atas (dan ditambah satu syarat lagi, iaitu):
Hendaklah dia meminta dibebaskan daripada hak orang yang dizaliminya. Jika berbentuk harta benda atau sejenisnya maka dia harus mengembalikannya (kepada orang yang diambil hartanya). Jika dalam bentuk tuduhan palsu atau seumpamanya, maka hendaklah dipulihkan namanya atau meminta maaf kepadanya. Jika ia berbentuk ghibah, maka harus minta dihalalkan.
[1]
Dalam sebuah hadis yang diriwayatkan daripada Abu Hurairah R.A, beliau mendengar Rasulullah SAW bersabda:
إِنَّ عَبْدًا أَصَابَ ذَنْبًا ، وَرُبَّمَا قَالَ : أَذْنَبَ ذَنْبًا ، فَقَالَ : رَبِّ أَذْنَبْتُ ، وَرُبَّمَا قَالَ : أَصَبْتُ ، فَاغْفِرْ لِي ، فَقَالَ رَبُّهُ : أَعَلِمَ عَبْدِي أَنَّ لَهُ رَبًّا يَغْفِرُ الذَّنْبَ وَيَأْخُذُ بِهِ ، غَفَرْتُ لِعَبْدِي ، ثُمَّ مَكَثَ مَا شَاءَ اللَّهُ ، ثُمَّ أَصَابَ ذَنْبًا أَوْ أَذْنَبَ ذَنْبًا ، فَقَالَ : رَبِّ ، أَذْنَبْتُ أَوْ أَصَبْتُ آخَرَ ، فَاغْفِرْهُ ، فَقَالَ : أَعَلِمَ عَبْدِي أَنَّ لَهُ رَبًّا يَغْفِرُ الذَّنْبَ وَيَأْخُذُ بِهِ ، غَفَرْتُ لِعَبْدِي ، ثُمَّ مَكَثَ مَا شَاءَ اللَّهُ ، ثُمَّ أَذْنَبَ ذَنْبًا ، وَرُبَّمَا قَالَ : أَصَابَ ذَنْبًا ، قَالَ : قَالَ رَبِّ ، أَصَبْتُ أَوْ قَالَ أَذْنَبْتُ آخَرَ : فَاغْفِرْهُ لِي ، فَقَالَ : أَعَلِمَ عَبْدِي أَنَّ لَهُ رَبًّا يَغْفِرُ الذَّنْبَ وَيَأْخُذُ بِهِ ، غَفَرْتُ لِعَبْدِي ثَلَاثًا ، فَلْيَعْمَلْ مَا شَاءَ
Maksudnya:
Sesungguhnya seorang hamba melakukan dosa lalu dia berkata: “Ya Tuhan, aku telah berdosa. Ampunilah diri ku.” Lalu Allah SWT menjawab: “Adakah hamba-Ku tahu bahawa dia mempunyai Tuhan yang akan mengampuni dan menghukum dosanya? Aku telah mengampuni hamba-Ku.
Kemudian berlalulah masa sehingga orang itu melakukan dosa lagi. Lalu dia berdoa: “Tuhan ku, aku telah berdosa. Ampunilah dosa ini.” Lalu Allah SWT menjawab: “Adakah hamba-Ku mengetahui bahawa dia memiliki Tuhan yang mengampuni dosa dan menghukum dosa itu? Aku telah mengampuni hamba-Ku.
Kemudian berlalulah masa sehingga orang itu melakukan dosa lagi. Lalu dia berdoa: “Tuhan-ku, aku telah berdosa. Ampunilah dosa ini.” Lalu Allah SWT menjawab: “Adakah hamba ku mengetahui bahawa dia memiliki Tuhan yang mengampuni dosa dan menghukum dosa itu? Aku telah mengampuni hamba-Ku. sebanyak tiga kali. Maka biarlah dia lakukan apa yang dia kehendaki.”
[2]
Kata Badr al-Din al-‘Aini:
“Setiapkali engkau melakukan dosa, maka bertaubatlah. Allah mengampuni dosamu. Imam al-Nawawi menyebut tentang hadis ini dengan katanya, ‘Sesungguhnya walaupun dosa walaupun terulang seratus malah seribu atau lebih, dan dia bertaubat setiap kali daripadanya, maka taubatnya diterima. Atau dia bertaubat dari semua (dosa) dengan sekali taubat setelah semua (dosa), maka taubatnya sah.”
[3]
Begitu juga dalam sebuah hadis lain sebagaimana yang disampaikan oleh Anas bin Malik, katanya: Aku pernah mendengar Rasulullah SAW,
” قَالَ اللَّهُ تَبَارَكَ وَتَعَالَى: يَا ابْنَ آدَمَ إِنَّكَ مَا دَعَوْتَنِي وَرَجَوْتَنِي غَفَرْتُ لَكَ عَلَى مَا كَانَ فِيكَ وَلَا أُبَالِي، يَا ابْنَ آدَمَ لَوْ بَلَغَتْ ذُنُوبُكَ عَنَانَ السَّمَاءِ ثُمَّ اسْتَغْفَرْتَنِي غَفَرْتُ لَكَ، وَلَا أُبَالِي، يَا ابْنَ آدَمَ إِنَّكَ لَوْ أَتَيْتَنِي بِقُرَابِ الأَرْضِ خَطَايَا ثُمَّ لَقِيتَنِي لَا تُشْرِكُ بِي شَيْئًا لَأَتَيْتُكَ بِقُرَابِهَا مَغْفِرَةً “
Firman Allah SWT: “
Wahai anak Adam! Sekiranya engkau berdoa dan mengharap kepada-Ku, nescaya aku akan mengampunimu, dan aku tidak peduli. Wahai anak Adam! Sekiranya dosamu banyak sehingga memenuhi setinggi langit kemudian engkau memohon ampun kepada-Ku nescaya aku akan mengampunimu, dan aku tidak peduli. Wahai anak Adam, sekiranya engkau datang kepada dengan dosa yang hampir-hampir memenuhi bumi kemudian bertemu dengan-Ku tanpa mensyirikkan Aku dengan apa-apa pun nescaya Aku akan mendatangmu dengan memberikan keampunan yang sama keluasannya seperti bumi.”

[4]
Ibn Daqiq al-‘Id berkata, hadis ini adalah satu khabar gembira yang agung, kelembutan, kemuliaan yang agung, serta kelebihan, ihsan, keampunan, rahmat dan penghargaan yang tidak terkira [daripada Allah SWT].
[5]
Dengan sebegitu besar rahmat dan keampunan Allah SWT, tidak ada alasan lagi untuk kita melengah-lengahkan taubat kepada Allah SWT.
Wallahu a’lam.
[1]
 Riyadh al-Salihin, m. 41-42
[2]
 Riwayat al-Bukhari, no. 7507.
[3]

Umdat al-Qari fi Sharh Sahih al-Bukhari,
25/163.
[4]
 Riwayat al-Tirmizi, no. 3540.
[5]

Sharh al-Arba’in al-Nawawiyyah,
m. 137.


#312: Maksud Alam Barzakh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Boleh jelaskan maksud alam barzakh?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kematian adalah sesuatu yang pasti dan setiap yang hidup akan merasai kematian bahkan tidak ada satu pun dari kalangan yang bernyawa akan terlepas daripada kematian. Firman Allah SWT:
كُلُّ نَفْسٍ ذَائِقَةُ الْمَوْتِ ۖ ثُمَّ إِلَيْنَا تُرْجَعُونَ
Maksudnya: ”
Tiap-tiap diri (sudah tetap) akan merasai mati kemudian kamu akan dikembalikan kepada kami (untuk menerima balasan).
”
[1]
Imam al-Ghazali dalam
Ihya’ Ulum al-Din
(4/494) menjelaskan bahawa kematian sebenarnya hanyalah perubahan keadaan yang dialami oleh ruh, daripada memiliki kuasa penuh ke atas jasad kepada kehilangan kuasa itu. Ruh yang sebelumnya dengan berleluasa menggunakan mata untuk melihat, kaki untuk berjalan, telinga untuk mendengar dan semua anggota jasad yang lain sebagai alat bantunya, pada saat itu, ia tidak mampu melakukannya lagi.
Imam al-Qurtubi dalam
al-Tazkirah
 (hlm. 18) menyebut: Para ulama’ menyatakan bahawa kematian bukan hanya musnah atau lenyapnya seseorang dan tidak akan ada lagi kejadian setelah itu, tetapi kematian adalah terputus atau terpisahnya hubungan antara ruh dengan badan, bertukar atau berpindahnya suatu keadaan kepada keadaan yang lain, suatu tempat ke tempat lain, dan ia (mati) merupakan salah satu musibah yang paling besar. Mati dinamakan dengan musibah, berdasarkan firman Allah SWT:
فَأَصَابَتْكُم مُّصِيبَةُ الْمَوْتِ ۚ
Maksudnya:
“…lalu kamu ditimpa musibah kematian.”
[2]
Para ulama’ berkata: “Tetapi ada perkara yang lebih dahsyat daripada kematian, iaitu lalai dalam menghadapi kematian, berpaling dan sedikit mengingati kematian, serta meninggalkan daripada beramal soleh yang merupakan bekal setelah kematian. Bahkan pada kematian terdapat pesanan serta pelajaran bagi orang yang berfikir.”
[3]
Kematian dalam Islam bukanlah kemusnahan untuk selama-lamanya
 seperti yang dipercayai oleh orang-orang yang sesat dan jahil.
Kematian adalah perpindahan dari satu tempat ke tempat lain, dari satu peringkat ke peringkat lain, dan dari satu persinggahan ke persinggahan seterusnya
.
Khalifah Umar bin Abdul Aziz pernah menyebut:
إِنَّمَا خُلِقْتُمْ لِلأَبَدِ ، وَلَكِنَّكُمْ تُنْقَلُونَ مِنْ دَارٍ إِلَى دَارٍ
Maksudnya
: “
Kamu semua dicipta untuk kehidupan yang lebih abadi. Kamu sebenarnya berpindah dari satu tempat ke tempat yang lain.”
[4]
Abu al-ʿAtahiyyah, seorang penyair terkenal mengungkapkan:
وَما الموْتُ إلاّ رِحْلَة ٌ، غَيرَ أنّهَا           مِنَ المنْزِلِ الفَاني إلى المنزِلِ الباَقي
Bukanlah kematian itu kecuali adalah sebuah perjalanan
            Dari tempat musnah ke tempat yang abadi selama-lamanya
[5]
Mayat yang berada di dalam kuburnya hidup secara alam Barzakh. Menerima nikmat ataupun merasai seksaan sebagai permulaan kepada kehidupan akhirat yang abadi. Sama ada seseorang itu diberi balasan baik, ataupun dikenakan seksaan.
[6]

Maksud Alam Barzakh
Menurut kamus Lisan al-Arab oleh Ibnu Manzur: Makna alam barzakh ialah suatu
tempat di antara dunia dan akhirat sebelum dihimpunkan di padang Mahsyar
, iaitu
daripada waktu mati hinggalah dibangkitkan
. Jadi
sesiapa yang mati bermakna dia telah memasuki alam barzakh
.
[7]
Disebut dalam
Mukhtar al-Sihah
: Makna barzakh ialah
dinding pembatas antara dua benda
. Ia juga membawa makna apa yang terdapat di antara alam dunia dan alam akhirat sejak dari waktu kematian seseorang sehingga dia dibangkitkan. Jadi siapa yang mati maka itu bermakna dia telah masuk ke dalam alam barzakh.
[8]
Al-Jurjani dalam al-Ta’rifat berkata: Al-Barzakh (
البرزخ
) disebut sebanyak tiga kali dalam al-Quran dan semuanya disebut dalam bentuk kata nama. Dari segi bahasa ia bermakna sesuatu atau penghalang antara dua perkara.
[9]
Allah SWT berfirman:
وَمِن وَرَائِهِم بَرْزَخٌ إِلَىٰ يَوْمِ يُبْعَثُونَ
Maksudnya
: “
Sedang di hadapan mereka ada alam barzakh (yang mereka tinggal tetap padanya) hingga hari mereka dibangkitkan semula (pada hari kiamat).
”
[10]
Imam Ibn Kathir dalam menjelaskan maksud al-barzakh dalam ayat di atas menukilkan beberapa pandangan, antaranya:
Muhammad bin Ka`ab mentakrifkannya sebagai
sesuatu antara dunia dan akhirat, bukan bersama ahli dunia yang boleh makan dan minum dan bukan bersama ahli akhirat yang menerima balasan amal mereka
.
Abu Sakhr mengatakan al-barzakh adalah
kubur, bukan di dunia, bukan di akhirat.

Mereka menetap di dalamnya sehingga hari dibangkitkan
.
Al-Dahhak menyebut, ia adalah
satu tempoh antara kematian dan hari dibangkitkan
.
Mujahid pula memberi definisi al-barzakh sebagai
penghalang untuk mereka (orang yang mati) kembali ke dunia
.
[11]
Imam al-Qurtubi pula dalam menjelaskan ayat di atas menyebut bahawa barzakh itu ialah alam
di antara kematian dan kebangkitan
.
[12]
Menurut Syeikh Ali al-Sobuni, alam barzakh adalah alam yang dilalui oleh manusia setelah meninggal dunia. Barzakh dari sudut bahasa adalah pemisah antara dua benda. Alam selepas kematian dinamakan alam barzakh. Ini kerana, ia menjadi pemisah antara alam dunia dan alam akhirat.
[13]
Syeikh al-Maraghi berkata: “Di hadapan mereka terbentang sesuatu yang menghalang mereka untuk kembali ke dunia hingga ke hari Kiamat. Di sini terdapat keputusan muktamad untuk mereka berkenaan kembali semula ke dunia. Jika mereka tidak dapat kembali semula sebelum hari Kiamat, maka apalagi sesudahnya, pasti mereka tidak akan berjaya untuk kembali ke dunia selama-lamanya kerana sudah pasti setelah berlaku hari kebangkitan, seseorang itu tidak dapat kembali semula ke dunia kecuali akan tinggal di akhirat untuk selama-lamanya.
[14]
Semoga dengan penjelasan ini dapat menambahkan keimanan kita kepada hal-hal yang ghaib. Wallahu a’lam.
Bertarikh: 17 Januari 2022 bersamaan 14 Jamadil Akhir 1443H

[1]
 Surah al-’Ankabut: 57
[2]
 Surah al-Ma’idah: 106
[3]
 Lihat
al-Tazkirah
, hlm. 18-19
[4]
 Lihat
Hilyah al-Auliya
’
,
5/287
[5]
 Lihat
Diwan Abi al-‘Atahiyyah
, hlm. 223
[6]
 Lihat
Fatawa Mu’asirah,
 1/273
[7]
 Lihat
Lisan al-Arab
, 3/8
[8]
 Lihat
Mukhtar al-Sihah
, hlm. 73
[9]
 Lihat
al-Ta’rifat
, hlm. 45
[10]
 Surah al-Mukminun: 100
[11]
 Lihat
Tafsir al-Quran al-`Azim
, 5/494. Lihat juga
Ma’alim al-Tanzil
, 5/428
[12]
 Lihat
al-Jami’ li Ahkam al-Quran
, 6/113
[13]
 Lihat
Safwat al-Tafasir,
2/293
[14]
 Lihat
Tafsir al-Maraghi
, 9/4690


#543: Maksud Mahram Mu’abbad (Selamanya) dan Hukum Dengannya

-29%
Ebook

Siri Solat Sunat
Solat Sunat Dhuha

RM
7.00

RM
5.00
Tambah Troli
-44%
Ebook

Siri Solat Sunat
Solat Sunat Tahajjud

RM
9.00

RM
5.00
Tambah Troli

Siri Solat Sunat
Solat Sunat Tarawih

RM
5.00
Tambah Troli

Ebook
[Ebook] Tips Langsaikan Hutang

RM
5.00
Tambah Troli

Inspirasi Hidup
Demi Masa: Peliharalah

RM
5.00
Tambah Troli

Kajian Ilmiah
Tahun Baru : Penghijrahan ke Arah yang Lebih Baik

RM
5.00
Tambah Troli
-50%

Uncategorized
Pengajian Sahih Al-Bukhari
Rated
5.00
 out of 5

RM
120.00

RM
60.00
Tambah Troli
-60%

Uncategorized
Kursus Syarah Inilah Doaku

RM
50.00

RM
20.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 1)

RM
6.00
Tambah Troli

Kajian Al-Fitan Wa Al-Malahim
Tanda-tanda Kecil Kiamat (Siri 2)

RM
6.00
Tambah Troli

Inspirasi Hidup
Aplikasi Tokoh dalam Memelihara Masa

RM
5.00
Tambah Troli

Inspirasi Hidup
Ulama Memelihara Masa

RM
5.00
Tambah Troli

Ebook
Menggapai Kematian yang Husnul Khatimah

RM
6.00
Tambah Troli

Kajian Al-Fitan Wa Al-Malahim
[Ebook] Terbitnya Matahari dari Arah Barat

RM
6.00
 –
RM
8.00
Pilih Pakej

Kajian Al-Fitan Wa Al-Malahim
Tiupan Sangkakala Pada Hari Kiamat

RM
6.00
Tambah Troli

Kajian Al-Fitan Wa Al-Malahim
Penghancuran Ka’abah

RM
6.00
Tambah Troli

Buku Fizikal
Dajjal Hakikat Tanda Akhir Zaman

RM
10.00
Tambah Troli
Soalan
Assalamualaikum ustaz. Saya selalu mendengar istilah mahram selama-lamanya (
mua’abbad
). Mohon ustaz jelaskan, apakah maksudnya? Dan bagaimana kesan hukum terhadap seseorang yang ada hubungan dengan mereka. Terima kasih.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Islam meletakkan batas-batas pergaulan yang perlu dijaga antara lelaki dan perempuan yang bukan mahram. Ini berdasarkan kepada firman Allah SWT:
قُل لِّلْمُؤْمِنِينَ يَغُضُّوا مِنْ أَبْصَارِهِمْ وَيَحْفَظُوا فُرُوجَهُمْ ۚ ذَٰلِكَ أَزْكَىٰ لَهُمْ ۗ إِنَّ اللَّـهَ خَبِيرٌ بِمَا يَصْنَعُونَ ﴿٣٠﴾ وَقُل لِّلْمُؤْمِنَاتِ يَغْضُضْنَ مِنْ أَبْصَارِهِنَّ وَيَحْفَظْنَ فُرُوجَهُنَّ وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا ۖ
Maksudnya:
Katakanlah (wahai Muhammad) kepada orang-orang lelaki yang beriman supaya mereka menyekat pandangan mereka (daripada memandang yang haram), dan memelihara kehormatan mereka. Yang demikian itu lebih suci bagi mereka; sesungguhnya Allah Amat Mendalam PengetahuanNya tentang apa yang mereka kerjakan. Dan katakanlah kepada perempuan-perempuan yang beriman supaya menyekat pandangan mereka (daripada memandang yang haram), dan memelihara kehormatan mereka; dan janganlah mereka memperlihatkan perhiasan tubuh mereka kecuali yang zahir daripadanya.
[1]
Antara batasan pergaulan yang perlu dijaga ialah tidak boleh berdua-duaan antara lelaki dan perempuan yang ajnabi tanpa ditemani oleh mahram bagi lelaki atau perempuan tersebut. Dalam satu hadith yang diriwayatkan oleh Ibn ‘Abbas, bahawa Rasulullah SAW bersabda:
لاَ يَخْلُوَنَّ رَجُلٌ بِامْرَأَةٍ إِلاَّ وَمَعَهَا ذُو مَحْرَمٍ
Maksudnya:
Janganlah bersunyi-sunyian seorang lelaki dan perempuan (yang ajnabi) melainkan yang bersama-sama perempuan tersebut mahramnya.
[2]
Imam al-Nawawi dalam mensyarahkan hadith ini menyebut bahawa apabila seorang lelaki dan perempuan yang ajnabi duduk bersama dan tiada orang yang ketiga bersama-sama mereka, maka perbuatan tersebut adalah haram dengan ijma’ para ulama’.
[3]
Definisi Mahram
Dari sudut bahasa mahram  membawa makna larangan. Ibn Manzur dalam kitabnya menyebut bahawa mahram itu adalah individu-individu yang tidak boleh dinikahi.
[4]
 Inilah maksud mahram yang dikemukakan oleh para fuqaha.
Dari sudut istilah para fuqaha’, mahram bermaksud: “Seseorang yang diharamkan untuk kita berkahwin dengannya dan pengharamannya tersebut adalah dalam bentuk
al-ta’bid
 (selama-lamanya) dengan sebab yang mubah bukan kerana kemuliaannya dan bukan juga kerana terdapat penghalang yang boleh hilang.”
[5]
Pada perkataan ‘’
dalam bentuk al-ta’bid’’
membawa maksud: Ia tidak termasuk adik beradik perempuan kepada isteri. Begitu juga ibu saudara isteri dari sebelah ayah dan juga ibu saudara isteri dari sebelah ibu. Ini kerana pengharaman mereka itu dari sudut apabila dihimpunkan bersama sahaja (iaitu berkahwin dalam masa yang sama antara isteri dan ibu-ibu saudara mereka atau adik beradik perempuan mereka).
Manakala perkataan
‘’bukan kerana kemuliaannya’’
merujuk kepada isteri-isteri Nabi SAW. Ini kerana pengharaman mereka adalah disebabkan kemuliaan mereka. Mereka diharamkan kepada keseluruhan umat dan juga ke atas para Nabi juga.
Dan perkataan ‘’
bukan juga kerana terdapat penghalang yang boleh hilang’’
adalah seperti wanita majusi, ataupun wanita yang murtad. Ini kerana pengharaman mereka adalah disebabkan penghalang yang boleh hilang. Maka boleh menjadi halal pada waktu yang lain (seperti apabila mereka memeluk Islam).
Penjelasan berkenaan dengan golongan yang dianggap sebagai mahram ini ada dinyatakan dalam firman Allah SWT:
حُرِّمَتْ عَلَيْكُمْ أُمَّهَاتُكُمْ وَبَنَاتُكُمْ وَأَخَوَاتُكُمْ وَعَمَّاتُكُمْ وَخَالَاتُكُمْ وَبَنَاتُ الْأَخِ وَبَنَاتُ الْأُخْتِ وَأُمَّهَاتُكُمُ اللَّاتِي أَرْضَعْنَكُمْ وَأَخَوَاتُكُم مِّنَ الرَّضَاعَةِ وَأُمَّهَاتُ نِسَائِكُمْ وَرَبَائِبُكُمُ اللَّاتِي فِي حُجُورِكُم مِّن نِّسَائِكُمُ اللَّاتِي دَخَلْتُم بِهِنَّ فَإِن لَّمْ تَكُونُوا دَخَلْتُم بِهِنَّ فَلَا جُنَاحَ عَلَيْكُمْ وَحَلَائِلُ أَبْنَائِكُمُ الَّذِينَ مِنْ أَصْلَابِكُمْ وَأَن تَجْمَعُوا بَيْنَ الْأُخْتَيْنِ إِلَّا مَا قَدْ سَلَفَ ۗ إِنَّ اللَّهَ كَانَ غَفُورًا رَّحِيمًا
Maksudnya:
 “
Diharamkan ke atas kamu ibu-ibu kamu, anak-anak perempuan kamu, adik beradik perempuan kamu, ibu-ibu saudara kamu (dari sebelah bapa), ibu-ibu saudara kamu (dari sebelah ibu), anak-anak saudara perempuan kamu (dari sebelah adik beradik lelaki kamu), anak-anak saudara perempuan (dari sebelah adik beradik perempuan kamu), ibu-ibu susuan kamu, adik-beradik perempuan susuan kamu, ibu-ibu kepada isteri-isteri kamu, anak-anak perempuan kepada isteri kamu yang telah kamu setubuhi. Sekiranya kamu belum bersetubuh dengan mereka maka tidak ada dosa ke atas diri kamu. Dan isteri-isteri kepada anak-anak lelaki kandung kamu (menantu perempuan), dan (perbuatan) menghimpunkan antara dua adik beradik perempuan melainkan apa yang telah berlaku pada masa dahulu. Sesungguhnya Allah Maha Pengampun lagi Maha Penyayang.”
[6]
Dalam ayat yang panjang ini menjelaskan berkenaan beberapa adab dan batas yang perlu dijaga dan dipelihara oleh setiap orang yang beriman sama ada lelaki atau perempuan. antaranya ialah memelihara aurat agar tidak diperlihatkan kepada orang yang bukan mahram. Begitu juga tidak diperbolehkan untuk melihat perkara yang haram apatahlagi melakukannya sehingga melanggar batas yang telah ditetapkan oleh Allah SWT.
Syeikh Mustafa al-Maraghi menyebut bahawa para lelaki perlulah untuk sentiasa menjaga mata mereka dari melihat perkara  haram dan jika mereka melihatnya hendaklah segera mengalihkan  kerana hikmah daripada pengharaman tersebut adalah untuk menutup perkara kejahatan dan menghalang dari melakukan maksiat dan dosa. Beliau menyebut lagi bagi wanita-wanita tidak boleh untuk memperlihatkan perhiasan yang sepatutnya mereka sembunyikan dan juga tidak boleh mendedahkan aurat kepada orang selain yang telah disebutkan.
[7]
Imam al-Nawawi menyatakan dalam menghuraikan siapakah “saudara-saudara perempuan kamu”  dalam ayat di atas: “Dan saudara perempuan kamu (yang diharamkan atas kamu berkahwin dengannya) adalah setiap wanita yang diperanakkan oleh ibu bapa kamu atau salah seorang daripada mereka.”
[8]
Imam al-Mawardi menukilkan kata-kata Imam al-Syafi’e yang menyebut: “
Asal perkara yang menjadikan seorang wanita itu mahram adalah dua bahagian. Pertamanya adalah ansab (nasab keturunan) dan berikutnya adalah asbab (sebab-sebab), iaitu daripada pernikahan atau susuan.”
Kemudian Imam al-Mawardi menghuraikannya dengan lebih lanjut melalui katanya: Wanita yang mahram itu ada dua kategori berikut:
Pertama
: Bahagian yang mana individu ini haram secara selamanya. Bahagian ini ada dua kategori pula iaitu melalui nasab serta
asbab
 (perkahwinan dan susuan).
Kedua
: Bahagian yang haram untuk dihimpunkan (dalam satu masa yang sama sahaja).
[9]
Dalam kitab
Nihayah al-Matlab
(12/222) pula dijelaskan: Mahram adalah orang yang haram dikahwini dan diharamkan melakukan hubungan persetubuhan badan dengannya. Para ulama menjelaskan perkahwinan adalah akad yang menghalalkan persetubuhan, sekiranya individu yang mempunyai hubungan mahram dengan orang lain maka diharamkan berkahwin dengannya. Demikian juga diharamkan melakukan persetubuhan dengannya. Mahram terjadi melalui sebab pertalian darah, penyusuan dan persemendaan. Antara golongan yang diharamkan berkahwin dengan sebab pertalian darah ialah ibu, anak perempuan, saudara perempuan, ibu saudara dan anak saudara perempuan.
[10]

Ringkasan Senarai Mahram Muabbad
Berdasarkan kenyataan di atas, kami ringkaskan di sini senarai mahram bagi lelaki dan perempuan. Bagi lelaki, mahramnya adalah seperti berikut
Ibu dan ke atas. Termasuklah nenek sama ada sebelah ayah atau ibu
Anak perempuan dan ke bawah. Termasuklah cucu perempuan
Saudara perempuan iaitu kakak atau adik perempuan
Ibu saudara sebelah ayah dan ibu
Anak perempuan kepada anak saudara lelaki dan perempuan.
Ibu tiri
Menantu perempuan
Bapa mertua
Anak tiri perempuan
Mahram disebabkan susuan termasuklah ibu susuan, adik beradik susuan dan lain-lain.
Bagi perempuan pula, mahramnya adalah seperti berikut :
Ayah dan ke atas termasuklah datuk sama ada sebelah ayah atau ibu
Anak lelaki dan ke bawah termasuklah cucu cicit lelaki dan seterusnya.
Saudara lelaki iaitu abang atau adik lelaki
Bapa saudara sebelah ayah dan ibu
Ana lelaki kepada adik-beradik lelaki atau perempuan iaitu anak saudara
Bapa tiri
Menantu lelaki
Ibu mertua
Anak tiri lelaki
Mahram disebabkan susuan termasuklah suami kepada ibu susuan, adik beradik lelaki se-susuan dan lain-lain.
Mahram-mahram ini disebut sebagai
mahram muabbad
 iaitu haram untuk dinikahi selama-lamanya. Selain daripada senarai ini maka mereka dianggap sebagai ajnabi iaitu orang asing yang bukan mahram yang halal untuk dinikahi. Ada juga yang disebut sebagai
mahram muaqqat
.
Implikasi daripada
mahram muabbad
 ialah:
Tidak boleh dinikahi
Boleh bersalaman dengannya
Boleh bersendirian dengannya
Adapun selain dari mahram muabbad maka ianya boleh dinikahi dan tidak boleh untuk bersentuhan mahupun bersendirian dengannya apatahlagi mendedahkan aurat.
Wallahu a’lam.
Bertarikh: 21 Februari 2022 bersamaan 19 Rejab 1443H

[give_form id=”14962″]
[1]
 Surah al-Nur: 30-31
[2]
 Riwayat Muslim (1341)
[3]
 Lihat
Syarh al-Nawawi ‘ala Sahih Muslim
, 9/109
[4]
 Lihat
Lisan al-Arab
, 12/119
[5]
 Lihat
Kasyifah al-Saja
, hlm. 114
[6]
 Surah al-Nisa’: 23
[7]
 Lihat
Tafsir al-Maraghi
, 18/97
[8]
 Lihat
Raudhah al-Talibin,
 7/108
[9]
 Lihat
al-Hawi al-Kabir
, 9/196
[10]
 Lihat

Nihayah al-Mathlab,

12/222


#628: Maksud Qailulah dan Waktunya

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa itu Qailulah? Bila sepatutnya tidur? Selepas atau sebelum? Kalau hari Jumaat? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Qailulah
Qailulah merupakan perkataan bahasa Arab yang kata dasarnya ialah
قَالَ-يَقِيلُ-قَيلا-قَيلُولَة
. Menurut Ibn Manzur, Qailulah membawa maksud tidur pada pertengahan siang.
[1]
 Hal yang sama juga dijelaskan oleh al-Fayyumi dalam
al-Misbah al-Munir
.
[2]
Maksud Qailulah juga boleh difahami melalui hadis Nabi SAW yang diriwayatkan daripada Ibnu Mas’ud R.A bahawa Nabi SAW bersabda :
مَا لِي وَلِلدُّنْيَا، إِنَّمَا مَثَلِي وَمَثَلُ الدُّنْيَا كَرَاكِبٍ قَالَ فِي ظِلِّ شَجَرَةٍ، ثُمَّ رَاحَ وَتَرَكَهَا
Maksudnya:
“Apa dah jadi padaku dan pada dunia. Perumpamaan aku dan dunia seperti seorang penunggang yang mana dia berehat sebentar di bawah pokok, kemudian pergi meninggalkan pokok tersebut.”
[3]
Ibn Rajab al-Hanbali berkata: Lafaz ‘
قالَ
’ adalah daripada ‘
القيلولة
’, dan ia bermaksud berehat pada pertengahan siang hari, sekalipun tidak tidur. Dikatakan: ‘
قال يقيل قيلولة فهو قائل
’.
[4]
Begitu juga dijelaskan oleh Imam al-San’ani yang menyebut: Qailulah ialah berehat pada pertengahan siang walaupun tidak tidur.
[5]
Justeru, secara ringkasnya, Qailulah bermakna berehat sebentar pada pertengahan siang hari, walaupun tidak tidur.
Dalil Qailulah
Antara dalil yang menyebut anjuran untuk tidur Qailulah adalah hadith daripada Anas R.A, bahawa Nabi SAW bersabda:
قِيْلُوْا فَإِنَّ الشَّيَاطِيْنَ لاَ تَقِيْلُ
Maksudnya:
“Tidurlah Qailulah (tidur pada pertengahan siang hari) kerana syaitan tidaklah mengambil tidur Qailulah.”
[6]
Hukum Tidur Qailulah
Qailulah merupakan salah satu perbuatan sunat yang disepakati jumhur ulama.Ini berdasarkan hadis Nabi SAW yang diriwayatkan daripada Ibnu Abbas daripada Nabi SAW. Baginda bersabda:
قِيلُوا فَإِنَّ الشَّيَاطِينَ لَا تَقِيلُ
Maksudnya:
“Tidurlah Qailulah (tidur pada pertengahan siang hari) kerana syaitan tidaklah mengambil tidur Qailulah.”
[7]
Dalam kitab ‘Umdah al-Qari, turut dijelaskan bahawa hukum tidur Qailulah adalah sunat.
[8]
Hal ini bermaksud, tidur Qailulah itu tidaklah sampai tahap wajib. Ertinya, tidaklah berdosa jika ditinggalkan. Namun, sesiapa yang mampu dan mempunyai kesempatan, bolehlah melakukannya.
Pandangan Fuqaha’ Berkenaan Waktu Qailulah
Para fuqaha berbeza pandangan mengenai bilakah waktu untuk Qailulah. Kami nukilkan di sini pandangan-pandangan tersebut. Antaranya :
Imam al-Nawawi menyatakan bahawa Qailulah ialah tidur pada waktu tengahari.
[9]
Al-Khatib al-Syarbini menyebut: “Disunatkan bagi orang biasa melakukan solat Tahajjud untuk tidur Qailulah, iaitu tidur sebelum matahari tergelincir. Manfaat tidur Qailulah bagi orang yang biasa melakukan Tahajjud sama seperti manfaat sahur bagi orang yang berpuasa. Ini berdasarkan hadis Nabi SAW: ‘
استعينوا بالقيلولة على قيام الليل
’ (
Minta bantulah kamu dengan tidur qailulah supaya dapat bangun malam.
)
[10]

[11]
Dapat difahami daripada kenyataan beliau di atas, bahawa waktu Qailulah adalah sebelum gelincirnya matahari iaitu sebelum masuk waktu zohor. Dan sunat bagi orang yang melazimi tahajjud untuk tidur sebentar sebelum zohor, sebagai persediaan untuk qiamullail pada malam harinya.
[12]
 Pandangan ini turut dikemukakan oleh beliau dalam kitab
Mughni al-Muhtaj
[13]
. Beliau berdalilkan dengan hadis berikut:
اسْتَعِينُوا بِطَعَامِ السَّحَرِ عَلَى صِيَامِ النَّهَارِ ، وَبِالْقَيْلُولَةِ عَلَى قِيَامِ اللَّيْلِ
Maksudnya:
“Kuatkan puasa di siang hari dengan makan sahur dan Qailulah untuk bangun malam.”
[14]
Al-Munawi berkata: “Bahawa Qailulah adalah tidur pada pertengahan siang hari ketika waktu
zawal
 (matahari tergelincir ke barat), atau mendekati waktu
zawal
, atau boleh jadi sesudahnya.
[15]
Al-‘Aini berkata: “Bahawa yang dimaksudkan dengan Qailulah adalah tidur pada waktu tengah hari.”
[16]
Al-Bujairimi menyebut bahawa Qailulah ialah berehat pada waktu sebelum gelincir matahari walaupun tidak tidur. Dan pandangan yang masyhur Qailulah ialah tidur sebelum atau selepas gelincir matahari (iaitu selepas waktu zohor).
[17]
Ibn Qutaibah – sepertimana dinukilkan oleh Syeikh Syams al-Haq al-‘Azim Abadi – berkata: Tidak dinamakan Ghada’ (makan tengahari) dan Qailulah selepas daripada gelincir matahari.
[18]
Syeikh Dr Wahbah Al-Zuhaili menyebut bahawa Qailulah ialah berehat pada waktu tengahari walaupun tidak tidur. Sama ada pada musim sejuk atau panas.
[19]
Syeikh Muhammad bin Abu Bakar Syatha al-Dimyati menyebut bahawa qailulah adalah tidur sebelum waktu Zohor. Seseorang sangat dianjurkan untuk tidur Qailulah kerana ia dapat membantu seseorang untuk bangun pada waktu malam.
[20]
Syeikh Nawawi bin Umar al-Jawi menyebut: “Disunatkan bagi orang yang biasa melakukan solat Tahajjud untuk Qailulah, iaitu sebelum matahari tergelincir. Manfaat tidur qailulah bagi orang yang biasa melakukan tahajjud adalah sama seperti manfaat sahur bagi orang yang berpuasa.”
[21]
Berdasarkan keterangan di atas, dapat difahami bahawa kebanyakannya berpandangan waktu Qailulah adalah sebelum Zohor dan ada juga pandangan bahawa ia adalah sesudahnya. Kami lebih cenderung kepada pandangan bahawa Qailulah adalah berehat atau tidur sebentar sebelum gelincir matahari iaitu sebelum masuknya waktu Zohor.

Qailulah pada Hari Jumaat
Antara riwayat yang menyebut berkenaan Qailulah pada hari Jumaat ialah: Daripada Sahl  bin Sa‘d R.Anhuma, beliau berkata:
مَا كُنَّا نَقِيلُ وَلاَ نَتَغَدَّى إِلَّا بَعْدَ الجُمُعَةِ
Maksudnya:
“Kami tidak tidur (tengah hari) dan tidak juga makan (tengah hari) kecuali setelah solat Jumaat.”
[22]
Daripada Anas R.A, katanya:
كُنَّا نُبَكِّرُ إِلَى الجُمُعَةِ، ثُمَّ نَقِيلُ
Maksudnya:
“Kami bersegera pergi untuk menunaikan solat Jumaat, kemudian barulah kami tidur (tengah hari).”
[23]
Daripada Sahl R.A, beliau berkata:
كُنَّا نُصَلِّي مَعَ النَّبِيِّ صَلَّى اللهُ عَلَيْهِ وَسَلَّمَ الجُمُعَةَ، ثُمَّ تَكُونُ القَائِلَةُ.
Maksudnya:
“Kami solat Jumaat bersama Nabi SAW, kemudian barulah kami tidur (tengah hari).”
[24]
Al-Hafiz Ibn Hajar berkata: Ibn al-Manayyar berpendapat bahawa hadith tersebut dapat dijadikan dasar bahawa solat Jumaat tersebut dilaksanakan setelah matahari tergelincir, kerana mereka biasa tidur di siang hari (Qailulah) sebelum matahari tergelincir. Salah seorang sahabat menceritakan bahawa mereka sibuk mempersiapkan diri untuk pergi melaksanakan solat Jumaat daripada tidur (Qailulah). Untuk itu mereka mengakhirkan tidur sehinggalah selesai melaksanakan solat Jumaat.
[25]
Penutup
Berdasarkan nas dan kenyataan yang telah dikemukakan,
kami lebih cenderung kepada pandangan bahawa Qailulah adalah berehat atau tidur sebentar sebelum gelincir matahari iaitu sebelum masuknya waktu Zohor
.
Manakala pada hari Jumaat, maka waktu terbaik untuk Qailulah adalah selepas melakukan solat Jumaat di masjid. Hal ini bagi mengelakkan daripada ketinggalan untuk mendirikan solat Jumaat.
Wallahu a’lam.
Bertarikh: 3 Mac 2022 bersamaan 29 Rejab 1443H

[give_form id=”14962″]
[1]
 Lihat
Lisan al-Arab
, 11/572
[2]
 Lihat
al-Misbah al-Munir
, 2/521
[3]
 Riwayat al-Tirmizi (2377) dan Ibnu Majah (4109)
[4]
 Lihat
Jami’ al-‘Ulum wa al-Hikam
, 2/40
[5]
 Lihat
Subul al-Salam Syarh Bulugh al-Maram
, 2/396
[6]
 Riwayat al-Tabarani di dalam
al-Mu’jam al-Awsat
(28) dan Abu Nu’aim dalam
al-Tibb al-Nabawi
 (151). Hadith ini dinilai hasan oleh pengarang Silsilah al-Ahadith al-Sahihah, no. 1647)
[7]
 Riwayat al-Tabarani di dalam
al-Mu’jam al-Awsat
(28) dan Abu Nu’aim dalam
al-Tibb al-Nabawi
 (151). Hadith ini dinilai hasan oleh pengarang Silsilah al-Ahadith al-Sahihah, no. 1647)
[8]
 Lihat
al-Mausu’ah al-Fiqhiyyah
, 34/130
[9]
 Lihat
Tahrir Alfaz al-Tanbih
, 1/290
[10]
 Riwayat ‘Abd al-Razzaq (7603) dan al-Baihaqi dalam Syu’ab al-Iman (4/182)
[11]
 Lihat
 al-Iqna’ Fi Hilli Alfaz Abi Syuja’
,1/106
[12]
 Lihat
 Al-Iqna’ Fi Hilli Alfaz Abi Syuja’
,1/106
[13]
 Lihat
Mughni al-Muhtaj
 (1/228)
[14]
 Riwayat Ibnu Majah (1693)
[15]
 Lihat
Faidh al-Qadir
,
1/494
[16]
 Lihat
‘Umdah al-Qari
, 6/201
[17]
 Lihat
Hasyiah al-Bujairimi ‘ala Al-Khatib
, 6/453
[18]
 Lihat
‘Aun Al-Ma’bud Syarh Sunan Abi Daud
, 25/23
[19]
 Lihat
al-Fiqh al-Islami wa Adillatuhu
, 1/414
[20]
 Lihat
Kifayah al-Atqiya’ wa Minhaj al-Asfiya’
, hlm. 40
[21]
 Lihat
Nihayah al-Zain
 Syarh Qurrah al-‘Ain,
 1/218
[22]
 Riwayat al-Bukhari (939)
[23]
 Riwayat al-Bukhari (940)
[24]
 Riwayat al-Bukhari (941)
[25]
 Lihat
Fath al-Bari
, 5/203


#50 Maksud Sebenar Nabi ‘Isa Membunuh Khinzir

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
SOALAN
Apakah yang dimaksudkan dalam hadith berkenaan Nabi ‘Isa AS membunuh khinzir? Adakah ini bermakna Muslim langsung tidak boleh berubat dengannya kerana najis walaupun dalam keadaan tiada ubatan lain yang halal dan sesuai pada masa tersebut?
JAWAPAN
Alhamdulillah, segala puji bagi Allah tuhan sekalian alam, selawat serta salam ke atas junjungan yang mulia Nabi Muhammad SAW, seterusnya ahli keluarga baginda, isteri-isteri, para sahabat dan mereka yang mengikuti jejak langkah baginda hingga ke hari akhirat.
Daripada Abu Hurairah
radiyallahu ‘anhu,
Nabi SAW bersabda:
وَالَّذِي نَفْسِي بِيَدِهِ لَيُوشِكَنَّ أَنْ يَنْزِلَ فِيكُمُ ابْنُ مَرْيَمَ حَكَمًا عَدْلًا فَيَكْسِرَ الصَّلِيبَ وَيَقْتُلَ الْخِنْزِيرَ وَيَضَعَ الْجِزْيَةَ وَيَفِيضَ الْمَالُ حَتَّى لَا يَقْبَلَهُ أَحَدٌ حَتَّى تَكُونَ السَّجْدَةُ الْوَاحِدَةُ خَيْرًا مِنَ الدُّنْيَا وَمَا فِيهَا ثُمَّ يَقُولُ أَبُو هُرَيْرَةَ وَاقْرَءُوا إِنْ شِئْتُمْ وَإِنْ مِنْ أَهْلِ الْكِتَابِ إِلا لَيُؤْمِنَنَّ بِهِ قَبْلَ مَوْتِهِ وَيَوْمَ الْقِيَامَةِ يَكُونُ عَلَيْهِمْ شَهِيدًا
Maksudnya:
“Demi yang jiwaku ditanganNya sungguh hampir saja turun kepada kalian Isa bin Maryam sebagai Hakim yang Adil, Dia mematahkan salib, dan membunuh babi, dan meletakkan jizyah, tidak menerimanya dari orang kafir, datang harta yang banyak namun tidak ada seorangpun yang mau menerimanya, sehingga satu sujud lebih baik dari dunia seisinya. Kemudian Abu Hurairah berkata : jika kalian mahu bacalah ayat Allah: Tidak seorangpun dari Ahli Kitab, kecuali akan beriman kepadanya sebelum kematiannya, dan di hari kiamat nanti Isa itu akan menjadi saksi terhadap mereka.”
[1]
Para ulama’ menyatakan beberapa pandangan tentang maksud Nabi ‘Isa membunuh khinzir.
Jabir berkata:
“Ia adalah dalil bahawa khinzir adalah haram dalam syariat Nabi ‘Isa. Baginda membunuhnya sebagai menafikan pandangan orang Nasrani yang menyatakan ia adalah halal dalam syariat mereka.
[2]
Al-Muhallab berkata:
“Ia membawa maksud semua manusia akan memeluk Islam dan tidak ada yang berbeza dengannya [Nabi ‘Isa].
[3]

Beliau juga menyebutkan:
“Kedua-duanya [mematahkan salib dan membunuh khinzir] dalam agama Nasrani yang menyeleweng dan melampaui batas dalam syariat mereka kepada Nabi ‘Isa AS. Nabi SAW mengkhabarkan bahawasanya Nabi ‘Isa AS akan menggantikan apa yang dinisbahkan kepadanya sebagaimana Nabi Muhammad SAW menggantikannya dan mengajar mereka bahawasanya mereka dalam kebatilan. Ini menunjukkan Nabi Isa AS akan datang untuk mengesahkan syariat Nabi Muhammad, menghukumkan dengan adil antara penganutnya.”
[4]
Maulana Anwar Shah al-Kasymiri berkata:
“Kerana Nasrani menghalalkannya dalam keadaan syarikat kita mengharamkannya. Begitu juga dalam syariat Nabi ‘Isa AS juga. Pandangan dalam sebahagian kitab kita yang menyatakan ia adalah halal di sisi mereka adalah tidak sahih. Bahkan asalnya ia adalah haram ke atas mereka segala yang berkuku, sebagaimana yang dinyatakan dalam al-Qur’an. Mereka berbeza pandangan dalam mentafsirkannya. Penganut Nasrani menyangka khinzir tidak termasuk dalam pengharaman itu maka mereka menjadikannya halal dalam ijtihad mereka yang rosak. Ia bukan kerana khinzir dihalalkan dalam syariat mereka.”
[5]
Ibn Hajar al-‘Asqalani berkata:
“Dihapuskan khinzir-khinzir, bagi menzahirkan pengharamannya untuk dimakan. Ia juga bermaksud celaan kepada Nasrani yang mendakwa sebagai pengikut Nabi Isa AS, kemudian mereka menghalalkan makan khinzir dan menyukainya.”
[6]
Secara asasnya, Nabi SAW memberi kebebasan kepada umat Baginda untuk menggunakan bahan-bahan tertentu sebagai ubat dalam merawat sesuatu penyakit, namun Baginda melarang penggunaan bahan-bahan yang diharamkan. Diriwayatkan oleh Abu Darda’ R.A, Rasulullah SAW bersabda:
إِنَّ اللَّهَ أَنْزَلَ الدَّاءَ وَالدَّوَاءَ ، وَجَعَلَ لِكُلِّ دَاءٍ دَوَاءً فَتَدَاوَوْا وَلاَ تَدَاوَوْا بِحَرَامٍ
Maksudnya:
“Sesungguhnya Allah menurunkan penyakit dan ubat dan menyediakan bagi setiap penyakit itu ubat. Maka berubatlah, dan janganlah kamu berubat dengan benda yang diharamkan.”
[7]
Al-Tibi berkata: Sesungguhnya Allah SWT menciptakan setiap penyakit itu ada ubatnya sama ada yang haram atau yang halal. Justeru, jangan sekali-kali menggunakan dengan cara pengubatan yang haram.
[8]
Juga berdasarkan sebuah hadith yang diriwayatkan oleh Wa’il al-Hadrami, bahawa Tariq bin Suwaid al-Ju’fi R.A bertanya kepada Rasulullah SAW berkenaan arak. Kemudian Baginda melarang atau tidak menyukai untuk dia melakukannya. Tariq berkata: “Sesungguhnya aku melakukannya untuk berubat”. Maka Baginda SAW bersabda:
إِنَّهُ لَيْسَ بِدَوَاءٍ، وَلَكِنَّهُ دَاءٌ
Maksudnya:
“Sesungguhnya ia (arak) bukan ubat, akan tetapi ia merupakan suatu penyakit.”
[9]
Imam al-Nawawi menjelaskan hukum berubat dengan bahan yang najis dengan katanya:
“Adapun berubat dengan najis-najis selain daripada arak, maka ia adalah dibolehkan sama ada terdapat padanya keseluruhan najis selain suatu yang memabukkan. Inilah pendapat mazhab dan pendapat yang dinaskan dan inilah pendapat yang dipegang oleh jumhur.
Sesungguhnya yang membolehkan berubat dengan najis hanyalah apabila tidak terdapat bahan yang suci yang boleh menggantikan tempatnya. Sekiranya terdapat bahan yang suci (untuk digunakan dalam merawat), maka haram (menggunakan) najis-najis tanpa sebarang khilaf. Hukumnya haram ketika wujud selainnya (bahan yang suci) dan ia tidak haram sekiranya tidak terdapat bahan selainnya.”
[10]
Pendapat beliau yang mengatakan bahawa najis selain arak dibenarkan untuk dijadikan rawatan adalah berdasarkan sebuah hadith yang diriwayatkan daripada Anas bin Malik RA, beliau berkata:
أَنَّ نَفَرًا مِنْ عُكْلٍ ثَمَانِيَةً، قَدِمُوا عَلَى رَسُولِ اللهِ صَلَّى اللهُ عَلَيْهِ وَسَلَّمَ فَبَايَعُوهُ عَلَى الْإِسْلَامِ، فَاسْتَوْخَمُوا الْأَرْضَ فَسَقِمَتْ أَجْسَامُهُمْ، فَشَكَوْا ذَلِكَ إِلَى رَسُولِ اللهِ صَلَّى اللهُ عَلَيْهِ وَسَلَّمَ، قَالَ: أَفَلَا تَخْرُجُونَ مَعَ رَاعِينَا فِي إِبِلِهِ، فَتُصِيبُونَ مِنْ أَلْبَانِهَا وَأَبْوَالِهَا
Maksudnya:
“Sesungguhnya terdapat sekumpulan rombongan daripada bani ‘Ukl seramai lapan orang telah datang kepada Rasulullah SAW dan mereka berbai’ah kepada Baginda ke atas Islam. Kemudian mereka tidak selesa dengan cuaca di Madinah sehingga menyebabkan tubuh badan mereka menjadi sakit. Lalu mereka mengadu akan hal tersebut kepada Rasulullah SAW. Baginda berkata: “Apa kata kamu keluar bersama dengan penggembala kami pergi ke arah untanya, lalu kamu merasa susunya serta air kencingnya.”
[11]
Umum mengetahui bahawa air kencing adalah najis. Maka, saranan Rasulullah SAW agar mereka merawat kesakitan yang dihidapi dengan cara meminum susu dan juga air kencing unta menjadi sandaran kepada sebahagian fuqaha’ untuk membenarkan perbuatan berubat dengan najis selain arak, selama mana tidak terdapat bahan suci lain yang boleh digunakan.
Islam begitu tegas dalam perkara yang haram dengan menutup segala jalan yang menyebabkan perkara haram sama ada secara jelas ataupun tersembunyi. Namun, Islam tidak pernah mengabaikan situasi-situasi darurat dan keterbatasan manusia dalam menghadapi situasi itu. Ia mengharuskan manusia ketika darurat mengambil perkara haram sekadar mampu menyelamatkan mereka kepada binasa. Allah SWT menerangkan:
فَمَنِ اضْطُرَّ غَيْرَ بَاغٍ وَلَا عَادٍ فَلَا إِثْمَ عَلَيْهِ إِنَّ اللَّـهَ غَفُورٌ رَّحِيمٌ
Maksudnya:
“Sesiapa terpaksa (memakannya kerana darurat) sedang dia tidak mengingininya dan tidak pula melampaui batas, maka dia tidak berdosa. Sesungguhnya Allah Maha Pengampun, lagi Maha Mengasihani.”
[12]
Dalam masa yang sama, keadaan darurat menyebabkan diharuskan untuk melakukan perkara-perkara yang terlarang. Ini berdasarkan satu kaedah fiqh yang masyhur:
الضَّرُورَات تُبِيحُ المحْظُورَات
Maksudnya:
“Keadaan-keadaan darurat itu mengharuskan perkara-perkara yang terlarang”
Sebagai contoh, ubat yang berasal daripada bahan-bahan yang haram dibenarkan dalam perubatan jika disyorkan oleh doktor yang dipercayai pegangan dan amalan agamanya serta mempunyai kepakaran di samping terbukti tiada ubat lain yang halal untuk diambil pada masa tersebut.
Dapat disimpulkan bahawa penurunan Nabi ‘Isa AS antaranya membenarkan syariat Rasulullah SAW dengan mematahkan salib dan membunuh khinzir bagi menafikan kepercayaan Nasrani. Tidak dinyatakan secara terperinci dalam syarak adakah semua khinzir dibunuh atau sebahagiannya. Adapun mentakwilkan pembunuhan khinzir oleh Nabi ‘Isa AS sebagai larangan secara mutlak bagi penggunaan khinzir dalam tujuan perubatan jika keadaan darurat, ia adalah takwilan yang tidak benar. Saya menyarankan umat Islam untuk tidak bermudah-mudahan dalam mentakwil hadis ini sehingga  terkeluar daripada disiplin ilmu dan maksud sebenar hadis.
Wallahu a’lam. Tamma bi hamdillah.
[1]
 Riwayat al-Bukhari, no. 3448.
[2]

Sharh Sahih al-Bukhari,
6/344.
[3]
 Ibid., 6/345.
[4]
 Ibid., 6/604.
[5]
 Faidh al-Bari, 3/490.
[6]

Fath al-Bari bi Sharh Sahih al-Bukhari
, 4/414
[7]
 Riwayat Abu Daud (3870)
[8]
 (Lihat al-Kasyif ‘an Haqaiq al-Sunan, 9/2963)
[9]
 Riwayat Muslim, no. 1984
[10]

Al-Majmu’ Sharh al-Muhazzab,
9/50-51.
[11]
 Riwayat al-Bukhari, no. 6899.
[12]
 Surah al-Baqarah (173)


#568: Maksud Wali Allah

Soalan
Assalamualaikum ustaz. Boleh jelaskan, siapakah yang dimaksudkan dengan wali Allah? Dan bagaimanakah untuk seseorang itu layak digelar sebagai wali Allah? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi Wali dan Wali Allah SWT
Dalam kitab
al-Mausu’ah al-Fiqhiyyah
,
al-Wali
 (
الْوَلْيِ
) dari sudut bahasa bermaksud “
dekat atau hampir
” (
الْقُرْبُ
). Ia disebut “
waliyyahu
,
walyan
” (
وَلِيَهُ وَلْيًا
) iaitu hampir kepadanya. Dan “
wali al-Amr
” (
وَلِيَ الأمْرَ
), apabila berurusan dengannya dan “
Tawalla al-Amr
” (
تَوَلَّى الأمْرَ
) iaitu dilantik akan dia.
Dari sudut istilah,
al-Wilayah
 (
الْوِلَايَةُ
) digunakan sebagai ketua yang tertinggi, qadhi, tentera dan selainnya. Terdapat pelbagai maksud yang digunakan pada kalimah
Wali
 atau
Wilayah
, ia juga memberi maksud sebagai wakil atau penjaga seperti yang diibaratkan sebagai wali di dalam nasab keturunan, wakil dalam pembahagian harta dan lain-lain lagi.
[1]
Selain itu, pada maksud yang lain
al-Wilayah
 (
الْوِلَايَةُ
) berlawan dengan
al-A’dawah
(
العداوة
), secara asalnya ia bermaksud
kasih sayang dan hampir
. Dan maksud
al-A’dawah
 (
العداوة
) ialah kebencian dan jauh.
[2]
Berkenaan istilah Wali Allah SWT, ia bermaksud
golongan orang yang beriman dan mereka itu menerima perintah Allah SWT dengan penuh ketaatan dan menjauhi segala kemaksiatan. Dan mereka ini, dekat dan hampir kepada Allah SWT dengan penuh rasa kasih sayang, hidayah dan petunjuk
.
[3]
Ibnu Abi I’zz al-Hanafi mentakrifkan perkataan
al-Wali
 (
الولي
) kata lawannya
al-A’du
 (
العدو
) iaitu musuh, kata dasar daripada
al-Wala’
 iaitu dekat dan hampir.
Wali Allah ialah golongan yang dekat dengan Allah SWT dan dipermudahkan urusannya serta di beri rasa kasih sayang ke atasnya. Mereka hampir dengan Allah SWT dengan keredhaan-Nya
.
[4]
Syeikh Dr. Wahbah Zuhaili menyatakan mereka
para wali Allah adalah golongan yang mendapat berita gembira pada kehidupan di dunia dengan mendapat pertolongan dan memperolehi petunjuk yang benar di dunia selagi mana mereka berlandaskan syariat Allah SWT di dalam kepercayaan mereka, mendiri solat, menunaikan zakat, menyeru kepada kebaikan dan melarang daripada kemungkaran
.
[5]
Imam al-Syaukani menyatakan di dalam kitabnya,
mereka yang dihitung sebagai wali Allah mestilah beriman kepada Allah SWT, malaikat-Nya, kitab yang diturunkan-Nya, para rasul dan takdir yang baik dan buruk seperti yang diperintah oleh Allah SWT. Meninggalkan apa yang dilarang serta memperbanyakkan ketaatan kepada Allah SWT maka mereka ini digelar sebagi wali Allah
. Dan sesiapa yang bersikap sebaliknya maka mereka itu bukanlah daripada wali Allah, bukanlah tergolong di dalam naungan
rahmaniah
 (rahmat Allah) bahkan mereka tergolong di dalam
syaitaniah
 (tipu daya syaitan).
[6]
Dengan ini, dapat difahami bahawa golongan para wali Allah merupakan golongan yang dekat dan hampir kepada Allah SWT berlandaskan keimanan dan ketakwaan dengan melakukan amalan berlandaskan syariat Allah SWT dan meninggalkan segala larangan-Nya. Dan mereka juga sentiasa dipermudahkan segala urusan dunia dan akhirat kerana ketakwaan dan keimanan mereka.
Golongan Yang Digelar Wali Allah
Terdapat pelbagai ayat suci al-Quran yang mencerita dan menerangkan perihal golongan yang digelar sebagai wali Allah SWT. Sememangnya wali-wali Allah SWT merupakan golongan yang diberi kedudukan yang istimewa berdasarkan tingkat keimanan dan ketakwaan kepada Allah SWT.
Firman Allah SWT:
أَلَا إِنَّ أَوْلِيَاءَ اللَّـهِ لَا خَوْفٌ عَلَيْهِمْ وَلَا هُمْ يَحْزَنُونَ ﴿
٦٢
﴾ الَّذِينَ آمَنُوا وَكَانُوا يَتَّقُونَ
Maksudnya
: “
Ketahuilah! Sesungguhnya wali-wali Allah, tidak ada kebimbangan (dari sesuatu yang tidak baik) terhadap mereka, dan mereka pula tidak akan berdukacita. (Wali-wali Allah itu ialah) orang-orang yang beriman serta mereka pula sentiasa bertaqwa.”
[7]
Ibnu Kathir mentafsirkan ayat di atas menyatakan,
Allah SWT memberitahu bahawa wali Allah mereka ini adalah golongan yang beriman dan bertakwa. Dan bagi setiap orang yang bertakwa termasuk di dalam golongan yang digelar sebagai wali Allah
,
dan mereka ini tidak akan berdukacita iaitu dengan ganjaran pada hari akhirat dan mereka juga tidak bersedih dengan keadaan di dunia
.
[8]
Syeikh al-Maraghi menyebut:
Sesungguhnya wali Allah adalah mereka yang melakukan ibadah dengan penuh keikhlasan dan hanya bertawakkal kepada Allah SWT. Dan mereka ini tidak menagih kasih sayang selain daripada kasih sayang Allah SWT serta tidak mengharap pertolongan daripada sesuatu melainkan pertolongan Allah SWT
. Mereka tidak akan dukacita pada hari akhirat seperti yang dihadapi golongan kuffar, fasiq dan zalim ketika menanti balasan di akhirat.
[9]
Kasih sayang Allah SWT terhadap hamba-Nya yang bertakwa dan beramal soleh sehingga Allah SWT mengishtiharkan permusuhan-Nya terhadap sesiapa yang memusuhi kekasih-Nya iaitu para wali Allah. Ini seperti yang digambarkan di dalam hadis
qudsi
 yang diriwayatkan oleh Abu Hurairah RA, Sabda Nabi SAW. Allah SWT berFirman:
مَنْ عَادَى لِي وَلِيًّا فَقَدْ آذَنْتُهُ بِالْحَرْبِ
Maksudnya
: “
Sesiapa yang memusuhi wali-Ku, maka Aku akan mengishtiharkan perang terhadapanya.”
[10]
Al-Hafiz Ibn Hajar menyatakan bahawa yang
dimaksudkan golongan wali Allah adalah orang yang mengenali Allah serta melakukan ketaatan dengan bersngguh-sungguh, ikhlas dalam melakukan ibadah
.
[11]
Ibn Daqiq al-‘Id di dalam syarahnya menyatakan: Sesungguhnya Allah SWT memberi amaran kepada sesiapa yang memusuhi wali-Nya. Dan
wali Allah mereka adalah golongan yang berpandukan apa yang disyariatkan oleh Allah SWT.
 Justeru, seseorang itu hendaklah berwaspada supaya tidak menyakiti hati para wali Allah.
[12]
Berdasarkan kepada nas dan pandangan yang diberikan, boleh dikatakan bahawa para wali Allah merupakan golongan yang mengasihi dan dikasihi Allah SWT serta golongan yang beriman dan bertakwa kepada Allah SWT dengan melakukan amal ma’ruf dan nahi mungkar berpandukan syariat yang dibawa oleh Baginda SAW.
Golongan para wali Allah juga adalah mereka yang
membantu dalam urusan agama Allah SWT serta mereka juga diberi pertolongan daripada Allah SWT
 dalam segenap aspek kehidupan di dunia dan akhirat. Firman Allah SWT:
هُنَالِكَ الْوَلَايَةُ لِلَّـهِ الْحَقِّ ۚ هُوَ خَيْرٌ ثَوَابًا وَخَيْرٌ عُقْبًا
Maksudnya
: “
Pada saat yang sedemikian itu kekuasaan memberi pertolongan hanya tertentu bagi Allah, Tuhan yang sebenar-benarnya; Dia lah sebaik-baik pemberi pahala, dan sebaik-baik pemberi kesudahan yang berbahagia (kepada hamba-hambaNya yang taat).”
[13]
Syeikh al-Sya’rawi menyebut di dalam kitabnya bahawa Allah SWT memberi bantuan kepada golongan hamba-Nya yang beriman. Dan golongan para wali Allah mereka ini menolong di jalan Allah SWT maka Allah SWT juga akan menolong mereka.
[14]
Syeikh Dr. Wahbah Zuhaili menjelaskan, bahawa setiap umat manusia daripada golongan mukmin dan kafir akan kembali kepada perintah dan patuh kepada Allah SWT.
Al-Wilayah
 bermaksud penguasa, pemerintah, pembantu, penghukum. Allah SWT sebaik-baik pemberi balasan. Dan sebaik-baik ganjaran Allah SWT adalah kepada golongan para wali Allah dari kalangan orang yang beriman dengan memberi bantuan dan balasan di dunia dan akhirat.
[15]

Kesimpulan
Berdasarkan nas dan kenyataan di atas, kami nyatakan bahawa
 para wali Allah itu boleh dikenali dengan sifat keimanan dan ketakwaan mereka terhadap Allah SWT. Dan sifat para wali Allah sentiasa mendahului perintah Allah SWT dan syariat yang dibawa Baginda SAW daripada kehendak dirinya dan manusia. Mereka juga sentiasa menyeru kepada kebaikan dan mencegah kepada kemungkaran.
Oleh itu,
tiada sesiapa yang boleh menentukan secara pasti atau muktamad bahawa seseorang itu adalah wali kecuali Allah SWT. Manusia hanya dapat menilai seseorang itu hanya zahir amalannya sahaja
 dan
sebaiknya kita bersangka baik terhadap sesama manusia
. Ini kerana hanya Allah SWT yang Maha mengetahui zahir dan batin hamba-Nya. Firman Allah SWT:
إِنَّ رَبَّكَ هُوَ أَعْلَمُ بِمَن ضَلَّ عَن سَبِيلِهِ وَهُوَ أَعْلَمُ بِمَنِ اهْتَدَىٰ
Maksudnya: “
Sesungguhnya Tuhanmu, Dia lah jua yang lebih mengetahui akan orang yang sesat dari jalanNya, dan Dia lah jua yang lebih mengetahui akan orang yang mendapat hidayah petunjuk.”
[16]
Wallahu a’lam.
Bertarikh: 24 Februari 2022 bersamaan 22 Rejab 1443H
[1]
 Lihat
al-Mausu’ah al-Fiqhiyyah al-Kuwaitiyyah
, 45/135
[2]
 Lihat
al-Furqan Baina Aulia’ al-Rahmah dan aulia’ al-Syaitan
, hlm 9
[3]
 Lihat
al-Mausu’ah al-Fiqhiyyah al-Kuwaitiyyah
, 45/135-137
[4]
 Lihat
Syarah al-Tahawiyyah
, 2/509
[5]
 Lihat
al-Tafsir al-Wasit li Zuhaili
, 2/987
[6]
 Lihat
Qatr al-Wali ala Hadis al-Wali
, 1/256
[7]
 Surah Yunus: 62-63
[8]
 Lihat
Tafsir Ibnu Kathir
, 4/242
[9]
 Lihat
Tafsir al-Maraghi
, 11/129
[10]
 Riwayat al-Bukhari (6502)
[11]
 Lihat
Fath al-Bari,
11/342
[12]
 Lihat
Syarah al-Arbai’n al-Nawawi li Ibn Daqiq al-A’id
, 1/127
[13]
 Surah al-Kahfi, 44
[14]
 Lihat
Tafsir al-Sya’rawi
, 3/1410
[15]
 Lihat
al-Tafsir al-Munir li Zuhaili,
 15/256
[16]
 Surah al-Najm: 30